Emakume - Wikipedia, entziklopedia askea.\nEmakumea edo, Ipar Euskal Herrian, emaztea gizaki emea da. Bereziki emea heldua denean erabiltzen da terminoa eta neska izaten da haurtzaro eta nerabezaroan erabiltzen den izena. Hala ere batzuetan emakume izenarekin gizaki eme guztiak izendatzeko erabiltzen da, adibidez Emakumeen eskubideak esaten denean, edo Emakumearen Nazioarteko Eguna, martxoaren 8a. Emakumeari dagokiona femeninoa dela esaten da. Emakumearen ezaugarrien multzoari, berriz, feminitate deritzo.\n2 Emakumearen egoera kultura desberdinetan\n2.1 Mendebaldeko kultura\n2.2 Emakumea Txinan\n2.3 Emakumea Afrikan\n2.4 Emakumea Arabian\n2.5 Indiako emakumea\n2.6 Amerikako emakumea\nSakontzeko, irakurri: «Feminismo»\nEmakume baten argazkia.\nFeminismoa emakumeen esperientzian oinarritutako eta iraganeko eta gaur egungo erlazio sozialak kritikatzen dituen teoria sozial eta praktika politikoen multzo bat da. Gehienbat, feminismoak gizonen eta emakumeen arteko eskubideen ezberdintasuna kritikatzen du eta emakumeen eskubideen sustapena aldarrikatzen du. Teoria feministek sexuaren, sexualitatearen eta botere sozial, politiko eta ekonomikoaren arteko erlazioa zalantzan jartzen du.\nEmakumearen egoera kultura desberdinetanAldatu\nOrokorrean antzin-antzinetik kultura ezberdinetako sinismenek emakumearen tokia gizonezkoen menpe jarri izan dute jainkoek hala nahi izango balute bezala, gauza naturala eta araua bihurtuz: tratu txarrak onartuak, ezkontzera behartuta, senarraren baimena eduki behar gauza asko egiteko, bere posesioa izatea…\nZibilizazio guztietan historian zehar emakumeak ahaztuak izan dira, zientzia eta kulturatik baztertuak. Alde batetik haien gaitasunak eta interesak aurrera eramateko oztopo itzelak izan dituztelako, eta bestetik lortu izan duten gutxiak liburu eta entziklopedietatik baztertuak izan direlako.\nZenbait tokitan emakumeen eskubideen alde denbora asko borrokatzen ari badira ere, gaur egun emakumeek emakumeak izateagatik munduko kultura guztietan nahiz eta maila desberdinetan izan, diskriminazio, injustizia eta ezberdintasuna jasan behar izaten dute.\nOhiko neska euskaldun bat (1530)\nBigarren Mundu Gerran emakume asko industrian hasi ziren lanean.\nAntzinako Grezian emakumeen egoera ez zen oso ona. Aristotelesek, adibidez, esaten zuen gizon ez-osatua zela, ahul eta naturako akatsa. Honek Erdi-Aroan eragin handia izan zuen. Osatu-gabeko gizakitzat hartzen zuten, zaindu, babestu eta gidatu beharrekoa. Guzti honek gizonarenganako menpekotasuna suposatzen zuen.\nErromatar emakumeek grekoek baina askatasun pixka bat gehiago izaten zuten, baina politikan eta hirietako partaidetza debekatuta izaten zuten. Heziketa jasotzen bazuten, aurrekoak bezala, emazte onak izatera bideraturik zeuden.\nErdi Aroan nagusiki nekazari, abeltzain, gaixo eta seme-alaben zaintzaren lana egiten zuten. Aro Garaikideak aldaketa garrantzitsuak suposatu bazuen ere, emakumeek zapalduta jarraitu zuten: ezin ziren unibertsitatera joan, ondasunik ez zuten jasotzen, eta familiako esparrura baztertu zituzten. Hirietan oso emakume gutxik lan egiten zuen eta esplotazio ekonomiko eta sexuala pairatu behar izaten zuten haien jabeengandik.\nXIX. mendean idei ekonomiko eta gizarte esparruetan aldaketa sakonak izan ziren, emakumeengan biziki eragina izan zutenak. Emakume askok neskame eta prostituta moduan lan egiten zuten bizi ahal izateko. Mende honen erdian erizain lanbidea sortu zen. Finlandian 1878. urtean nekazari ziren emakumeen propietatearen erdiaren eskubidea onartu zen, hala nola ondasunarena. Espainian eta Frantzian, aldiz, ezkonduta zeuden emakumeek ez zuten autonomiarik eta beraien ondasunak eta dirua senarrek kudeatzen zituzten.\nXIX.mendeko mugimendu feministak botoa lortzearen alde zuzendu ziren. 1920. urtean Estatu Batuetan emakumeen botoaren eskubidea lortu zuten, eta pixkanaka Errusia eta Europako herrialde guztiak atxikitu ziren, Espainian 1931ean izan zelarik.\nXX. mendearen ezaugarririk nabarmena lan munduan emakumeak sartzea izan zen, munduko bi gerrak eragile handienak izanik. Haurtzaindegiak sortu ziren eta langileen sindikatuetan emakumeek parte hartu ahal izan zuten. Orokorrean bigarren munduko gerra bitarte eta beranduago, Frantzian eta Espainian emakumeek ezin izan zuten azterketa bat egitera aurkeztu, lanbide batean aritu, banku etxe batean kontua ireki, gidabaimen edo pasaportea eskatu... senarraren baimenik gabe. Pixkanaka emakumeek lan kualifikatuagoa eta hobe ordainduta izatea lortzen hasi ziren.\nEmakume gazte bat Txinan untxiak garraiatzen.\nAntzinatik emakume txinatarrak haien aiten, anai, senar eta semeen menpe egon dira. Haien ezkontzak antolatuak ziren, bere eginbehar nagusia seme-alabak eta senarraren zaintza izan da.\nHistorian zehar emakume txinatarrek ez dute eskubide eta pribilegiorik izan, esklabo, ohaide eta prostituta moduan trataturik izan dira.\n1949. urtean Mao Tse-Tungek boterea hartu zuenean emakumeen eskubideen aldeko hainbat lege ezarri zituen. Hala ere,emakumearen egoera oso latza izaten jarraitzen du.\n1995. urtean Shanxin poliziak 200 emakume bahituak eta neskazaleei emazte bezala salduak izateaz askatu zituen. Urte honen hasieran ere Sichuanen urtean 10000 emakume eta haur salduak zirela argitaratu zen.\nBerri asko argitaratzen dira gaur egun matxismoaren ondorioz emakumea kaltetua dela esaten dutenak. Gobernuak emakumearen eskubideen alde aldaketak egiten saiatu izan da, baina ez du arrakasta handirik izan. 1988an argitaratu zenez emakumearen egoera munduko 132. postuan aurkitzen da.\nEsapide popular bat dago Txinan “zisneak hezetzea alabak izatea baino hobeagoa” dela esaten duena. Esapide hori zaharra den arren,gaur egun erabilia da ere.\nEmakumearen diskriminazioa jaio baino lehenago hasten da. Familia bakoitza seme-alaba bat izatera mugatzen da. Hori dela eta familiak semeak izatea nahiago du. 113 mutil daude 100 neskatoko. Neska asko jaiotzen direnean ez dira erregistratzen edo bestela haurdunaldian neska izango dela jakitean abortatzea erabakitzen dute. Txinan emakumea etxetiar, fisiko eta sexual biolentziara menderatuak dira. Honi aurre egiteko 1992an lege berri bat sortzen da emakumeen eskubideak onartzea oinarri duena. Pen Peiyunek, Txinako gobernuan zegoen mandatari batek dioenez, emakumea askotan jasan behar dituen gehiegikeriez babestu nahi zen, baita neska bat erditzea txarra ez delaren ideia zabaldu nahi zuen.\nHala ere biolentzia eta dibortzio kasu kopurua handitzen jarraitzen du. 1994ko martxoan, 2100 familiei egindako galdetegi baten emaitzetan ikusi zuten dibortzioa 15,2 portzentuan igo zela 1990. urtean eta 19 portzentura jaitsi zela 1993an. Urte horretan gizon bat sei urtez kartzelatu zuten emakume bat jipoitzeagatik. Lehen kasua da Txinan gizon batek emakume batekin biolentzia erabili eta kartzelarekin zigortua izaten dena. Emakume bahiketak eta salerosketak izaten jarraitzen dute gaur egun ere.\nGizon populazioa emakumeena baino askoz handiagoa denez,emaztea bilatzeko modu desberdina erabiltzen dute han. Errazagoa da emakumea erosi eta ezkongai izatea haientzat.\nAfrikan kultura desberdin asko aurki ditzakegu,bakoitza bere ohitura desberdinak dituelarik. Afrikako kultura, beraz, lau multzo nagusietan bereiz dezakegu: arabiar kultura, beltzaran kultura, kultura europarra eta Egiptoko kultura.\nAfrikan emakumearen ezberdintasun eta mozketak gizonarekiko oso nabarmenak dira. Afrikan emakume gehienak bere familiak eta komunitateak mantentzen dituzte. Gainera elkarbizitza sozialaren oinarriak dira. Hala ere, osasun eta ikasketa munduari eta jakinduriak emango dien botereari lorbidea ukatzen zaie; zer izan nahi duten, bere familia eta herrialdearentzako zer bilatzen duten erabakitzeko gai izango zirelako beldur.\nAstakeriarik nagusiena klitoriaren ebakidura da. Hau Afrikan ez ezik,ekialde erdian ere gertatzen da. Somalian emakumeen %98a sexualki moztuak dira. Egipton, berriz, %97a aurkitzen da egoera horretan, Eritrea eta Etiopian ordea, emakumeen %90ak hori pairatu behar izaten du.\nUrtean bi milioi neskatok operazio larri honi aurre egin behar diote, honek egunean 6000 kasu ematen direla esan nahi du; bosta haur segundoro. 130 milio emakume eta neskato gizonak duen oso oinarrizko eskubideaz ukatzen dute, sexuaz hain zuzen.\nAfrikarren artean mina azaltzea ahultasun adierazgarritzat hartzen dute eta beraz,ebakuntza hau jaso behar duten neskak erakutsiak dira hori ez egiteko eta ondoren herriko parteraza eramaten dituzte. Esterilizatu gabeko laban edo harri zorrotz bat dira erabiltzen dituzten tresnak. Anestesia ez dute. Neska ezin da kexatu bestela bere familiari ohorea kenduko delako.\nGizonek esaten dutenez,modu honetan emakumearen sexu nahia murrizten da eta bakarrik haien sarketa jasaten dute,izan ere emakumearen baginaren ezpain handiak elkarren artean josten dituzte. Gizonak ez ezik,emakumeak ere hau egitera bultzatzen dituzte haien kideak; honen bidez haien familia harrotuko dutelako. Ondorioz, ekintza hau emakumeari egiten zaion eraso bat da. Hau asko izango ez balitz bezala,badaude ebakidura mota desberdinak: zirkunzisioa, klitoridektomia, eszisioa eta infibulazioa. Haurrek ondorio latzak jasotzen dituzte hau sufritzeaz gain. Batetik sexurako grina kentzen zaie, larrua jotzean min handia jasan behar izaten dute, infekzio pelbikoak sortzen dira ere. Hori gutxi ez balitz badaude odoltze handien ondorioz hiltzen direnak ere.\nPsikologikoki depresioan sartzen dira emakume hauen edota antsietatea edo beldur atakeak izaten dituzte. Hau emakumea zapaltzeko bide bat da, sexualitatea deuseztatu eta gizonena handitzen baita. Gaur egun, hau ezagutza falta handiaren ondorioz gertatzen dela ondorioztatu dute GKE askok eta emakume nahiz gizonei gaiari buruzko informazioa emanez ebakuntza honen aurka borroka egiten saiatzen dira.\nEkintza hau praktikatzen den lekuetan debekatuta dago hori egitea baina jendeak egiten jarraitzen du; honek haien emakumea birjina dela adierazten baitu.\nAfrikako herrialde askotan informazioa emateaz gain, bideoak ere jartzen dizkiete beren alabei zer gerta dakiokeen ikus dezaten. Bikote batzuk hau ikusi ondoren haien alabei ablazioa ez egitea erabakitzen dute. Neurri hauek Burkina Faso bezalako herrialdeetan ematen ari dira.\nMusulman herrialdeetan ekintza hau Koranak bidaltzen duelako ustean egiten dute. Hori horrela ez denez,eskolak ireki dituzte liburu sakratua ondorioztatzen irakasteko. Argi dago guzti hau ohitura eta kulturaren barnean dagoela eta beraz zaila dela aldaketa nabarmenak izatea denbora gutxian. Hala ere aditu askok diote hiru belaunaldi pasa behar direla oraindik hau gertatzen ez jarraitzeko. Nelson Mandelak, Hegoafrikako lehendakari ohi izan zenak dioenez, askatasuna ezin da lortu emakume guztiak zapalkuntzatik aske dauden arte.\nEmakumeak hondartza batean, erabat jantzita.\nEmakumearen diskriminazioa Arabian etxeetatik hasten da. Ezberdintasun handiak daude seme eta alaben artean. Familia askok haien semea eskola pribatuetara eramaten dute eta alaba, berriz, estatuko eskoletara joan behar izaten dute. Horrela semeek hezkuntza hobeago bat izango dute. Semea bere etorkizunean nahi duena izateko prestatzen da alaba ordea, emazte ama eta amona izatera bideratua dago. Hainbat eskoletan neska eta mutilak bereizita daude. Eskola estataletan normalean hezkuntzak esanekoak izatera bideratzen ditu emakumeak eta izan ditzaketen pentsamenduen prebentzioa gizonezkoekin dutenaren bikoitza da.\nDesberdintasunak daude ere lanean, emakumean neskame izaten da etxetik kanpo eta etxera bueltatzean kozinatu eta seme-alabak zaindu behar izaten ditu. Dirudun emakumeak izan ezik, hauek neskameak dituzte aurretik aipatutako eginbeharrak burutzen. Lanbide lege gehienak ez dituzte emakumearen eskubideak errespetatzen.\nHaien elizgizonek ere eragin handia dute emakumea gizartean aurkitzen den egoerarekin. Esaten dutenez emakumea haurdunalditik ezpurua da eta gainera ez da perfektua ez pentsamendu ez erlijioari dagokionez. Emakumea ahula dela eta bere emozioek hau gidatzen duela ere esaten dute, baina gazteria hezitzeko ardura dauka. Emakumea tentazioa dela eta haien boterea Satanasena baino handiago dela diote. Emakumea mugatuta eta arduratsua izaten ez dakiela esaten dute ere.\nHala ere, haien liburu sakratuko Aixa profetak 9 urterekin ezkondua izan zen eta armada oso bat gidatu et guda historiko bat sortzeko gai izan zen; ”Ganbeluaren guda” izenarekin ezagutua da guda hau.\nHonek emakumeak hasi zen zikloa deuseztatzen du baina gaur egun ere bekari bat bezala ikusten da eta gizona baina maila baxuago batean dago.\nGizonak emakume bat jipoitu edo bortxatzen badu ez da ezer gertatzen, dena erlijioak justifikatzen duelako.\nGainera bertako emakumea gizon batena denez, burka edota beste motako zapiekin estali behar du bere gorputza;soilik bere senarrak ikusi dezan.\nEmakumeak Umarian, Indian.\nIndiako konstituzioak bi generoen berdintasunak biltzen ditu bere 14, 15 eta 16. artikuluetan. Hala ere egunero emakumeak jasan behar duen errealitatea konstituzioak esaten duenetik oso urrun dago.\nIndian oso ehuneko handi bat txiroa d, biztanleriaren %50a baino askoz gehiago. Txirotasun horretan bizi direnen artean (biztanleriaren %34a) 0,80 eurorekin bizi da egunero. Hortik dator familia askok beren alabak oraindik haurrak direla ezkontzearen beharra. Emakumearen papera gizartean, beraz, bigarren maila batera pasatzen da. Hasiera batean aitarena izango da ondoren anaiarena eta gero senarrarena. Senarrarekin ezkonduta dagoela hau hil egiten bada, hiru aukeren aurrean aurkituko da emakumea. Batetik senarrarekin bizirik erretzea aukeratu dezake edo bestela senarraren anai txikiarekin ezkondu daiteke. Azkeneko aukera Ashrama batean sartzea da. Ashrama honetan sartzea erabakitzen badu, emakumea sozialki hilko da. Indian alargunak oso gaizki ikusiak daude. Alargun gelditzean, jantzi txuriz jantzita egon beharko dira eta ilea moztu beharko dute; prostitutak izatera behartuak badira izan ezik. Alargunek dirua lortzeko bi modu dituzte,batetik eskari lana egitez edo bestetik prostituzioaren bidez.\nFamilia batek bere alaba beste familia bati ematean dirua ordaindu behar izaten du,edo bestela baliotsua den zerbaiten truke emango dio neska. Txiroak direnez,familia asko ez dira gai ordaindu behar dutena emateko eta beraz neska jaso berri duten familia horiek neskari ondorioak jartzen dizkiote. Jipoitu egiten dute, bortxatu edota metro karratu bateko gelan sartzen dute egun batzuez. Askok ere prostituta izatera behartzen dituzte, zor dieten dirua itzultzeko helburuarekin. Emakume batzuk egunean 50 bezero izatera iristen dira. Zoritxarrez asko ere hil egiten dituzte dirua ez emateagatik.\nIndiako emakume txiroek ez dituzte ikasketarik eta morroi edota prostituta izatera bideratzen dituzte familiak.\nAmerikako emakumea familiako ardatza eta zutabe nagusia izan da. Hala eta guztiz ere, milaka emakumek bortizkeria mota asko jasotzen dute, eta eskubideak lortu badira ere, bazterkeria handia dago.\nHego Amerikako emakumea borrokalari handia izan da eta bere eskubide eta gizartearen eskubideen alde lan handia egin du.\nTxilen emakumeen %50k biolentzia jasan behar izaten du bere senarrarengandik. Estatu Batuetan 9 segundoro emakume bat jipoitua da gizon batengatik, bai laguna, senarra,aita edo anaia izanik.\nEmakume asko bortxaketa baten aurrean uko egiten saiatzeagatik bortxatu eta gero hil egiten dituzte.\nHistorian zehar izan dira hainbat herri non emakumezkoek gizonezkoek baino botere eta askatasun handiago izan duten. Naturarekin harreman zuzena izan duten gizarteek zintzotasunez eta berdintasunez jokatzen dute, adibidez Amazonian.\nKultura zeltan neska eta mutilak elkarrekin hezi egiten ziren, lanbide berdinak egin ahal zituzten, bere bikotea aukeratzeko eskubidea zuten. Ezkontza urte bete pasa ondoren errebisatu zitekeen, dibortziatu ahal ziren ondasunak berdintasunez banatuz eta emakumeek ezkondu baino lehen zituztenak mantentzen zituzten. Emakumea bere ondasunen jabea zen...\n↑ Sharpe, S.. (1976). Just like a Girl. Londres: Penguin ISBN 9780140219531..\n↑ Eisenhart, A. Margaret; Finkel, Elizabeth. (2001). Women (Still) Need Not Apply:The Gender and Science Reader. New York: Routledge, 13–23 or..\n↑ (Ingelesez) CNN.com. (2011/12/13). Saudi woman beheaded for 'witchcraft and sorcery'. .\n↑ (Ingelesez) Pewglobal.org. Muslim Publics Divided on Hamas and Hezbollah | Pew Research Center's Global Attitudes Project. .\n↑ (Ingelesez) Amnesty International. Colombian authorities fail to stop or punish sexual violence against women. .\nWikiztegian orri bat dago honi buruz: emakume .\nAzken aldaketa 6 iraila 2020(e)an, 12:16(e)tan


Mozorroak erantzi • ZUZEU\nEuskarak aurrera egiteko eta hedatzeko aukera handiak dauzka. Erakutsi dugu horretarako gauza bagarela.\nGure gurasoek eta aurreko belaunaldiek erakutsi ziguten bidea: atxikimendua eta nortasuna, egoera zein den ere.\nEgungoak baino baldintza askoz latzagoak jasan arren, gaurdaino ekarri zuten nor egiten gaituen hizkuntza. Eskuen artean isurtzen ari zaigun horixe bera.\nEuskarak aurrera egiteko eta hedatzeko aukera handiak dauzka, baina…\nHaurrak euskaraz hezten dituen ikastetxe sareko buru horrek ere, euskaraz egiteko aukera izan arren, españolez egiten badu bizimodua gehien bat, eta berdin gertatzen bada internet euskalduntzeko ardura dutenetako bat edo besterekin, edota haurrak eta gazteak euskaraz hezteko ikastetxeetako eta unibertsitateetako irakasle askorekin ere…\nEuskaltegian helduak euskalduntzetik bizi diren irakasle hainbat, edo euskara normalizatzeko lanetik bizi direnetako zenbait españolez bizi badira euren bikoteekin…\nBere ikasleei euskara gehiago erabiltzeko eskatzen dien irakasleak Ikastetxetik irten bezain pronto erdarari heltzen badio…\nEuskara irakasleak trebatzen dituen profesional txit prestua, erdaraz bizi bada bere eguneroko arruntean…\nHelduen artean espainieraz gozo-gozo ari ohi diren euskaldun jatorrek, haurrei, espainieraz ari direlarik, euskaraz egin dezaten exijitzen badiete…\nEuskal Herri euskalduna helburu omen duen espainierazko prentsa abertzaleak bere horretan badirau…\nEuskararen normalizazioaren alde omen dauden eragile gehien-gehienek erdaraz jarduten badute nagusiki…\nAlderdi politiko abertzaleek, sindikatu abertzaleek eta politikari abertzale gehienek euskarari dagokionez behintzat, gauza bat predikatu baina kontrakoa egiten badute, euren agendetan euskara soilik Korrikan eta Ikastolen aldeko jaietan azpimarratuta ageri bada, eta gure ordezkari politiko abertzaleak bezala, gutako gehienek erdaldun harroen aurrean makurtzen jarraituko badugu…\nBide horretatik jarraituko badugu, hobe genuke mozorroa erantzi eta etsipena eragiteari eta barregarri geratzeari utzi behingoz, españoles del norte eta franceses del sur otzanak garela aitortu, eta bakea eman, besteei eta guri-geuri ere bai.\n12 pentsamendu “Mozorroak erantzi”-ri buruz\nPeru Dulantz 2013-04-24 14:18\nEz dakit, Itzain, zure artikukua ezkorregia da, eta autoflagelazioz betea dago. Euskararen gainbeheraren errua euskararen alde gehien egiten ari garenona da? Kontraesana nabarmena da…\nItzain 2013-04-24 14:33\nEz Peru. Ondo irakurri, ez baitago autoflagelaziorik. Flagelazioa, izatekotan, itxurakerietan dabiltzanei aplikatu diet. Euskara irakasle, euskara teknikari eta euskaltzale gehienak flagelazio orotik libre beude!\nAipatu ditudan kasuak, egiazkoak dira, lotsaemangarriak kasu askotan, eta uste dut mahai gainean jarri beharrekoak direla, gezur batean ez gaitezen bizi behintzat.\nkbzbk 2013-04-24 15:13\nEuskera erabili behar da, entzun behar da, bestela ezertarako ez dute balio nafarroa oinezak eta korrikak, ikastolak…\nikerA 2013-04-24 15:47\nNiri ere autoflagelazioa iruditu zait eta beste hau gogoratu dit:\nEuskararen egoeraren errudun nagusiak España ta Frantziar inperioak dira. Autoflagelazioa konkistatuaren sintoma bat da.\nbeste bat 2013-04-24 15:48\nAgian, erromantizismoak ahaztu eta errealitate gordina onartzeko garaia heldu zaigu. Euskaraz bizi nahi dugunok hizkuntzarekiko atxikimendu handia izan dezakegu, bai, baina gehiengo izatetik urruti gaude oso.\nNik ez dut ezagutzen planeta honetan “atxikimenduz” eta “maitasunez” bakarrik aurrera egitea lortu duen hizkuntzarik. Guk espainolez eta frantsesez estatu batek inposatu zigulako ikasi genuen. Euskarak bere aldeko boterea behar du, bere aldeko legeak, azken finean, estatu propio bat.\nSugar 2013-04-24 17:44\nGuztiz ados artikuluarekin eta azkeneko iruzkinarekin, jende gehiena ez ditu hizkuntzak borondatez ikasten (gehiengo zabal batek behintzat), behartzen dituztelako baizik, berdin zait lana bilatzeko behartuta egotea, legeak horrela esaten duelako, dokumentuak hizkuntz bakar baten daudelako…… Borondatez gehiengo batek gauz gutxi egiten bait ditu.\nEdo legez behar eta merezi duen lekua ematen diogu edo bizitza osoan atxikitu beharko gea Euskarari, eta hori oso nekeza denez, indarra galtzen joango da gutxinaka gutxinaka, orain arte gertatu den bezala.\nJendeak kexatzen bada legez babesteagatik doaztela popatik hartzera, tinko mantendu beharko zian talde politikoak, bainan PNVren hizkuntz politikak ikusiz( ezker abertzalea bere daka bainan PNVrena…), Euskal Herrian Euskara ez dula inposatuko erran duenean, haurreskoletan gaztelera bultzatzea bozkatu dutenean, askotxo Euskara ez dakitenean (hau politikari guztitan iraingarria iruditzen zait, bainan politikari abertzaletan LOTSAGARRIA baino gehio dirudit), baita dakigunak (hau Euskaldun zahar askorei ikusi diet, bainan gehiengo batek egiten degu) beti borondate onez , gaztelera pasatzen bagea milaka aitzakikin….. Azkenean Euskara hil egingo da.\nNiri Euskaldunzahar batzuk nazi deitu didate Euskara gaztelera bezala, derrigorrezkoa izan behar dela erran dudanean, ez dute ulertzen bizirik mantentzen dian hizkuntz guztiak eta galtzeko arriskuan ez daudenak, legez inposatzen diala. Eta ez zaie hain gaizki (edo ez dute aditzera ematen) iruditzen gazteleraren inposizioa baina bai Euskararena.\nSinesgaitza iruditzen zitzaidan entzun nunean bainan zindagit horrela dela.\nItzain 2013-04-24 18:24\nHori da kolonialisten garaipena eta kolonizatuen porrotarik agerikoena, Sugar, aipatu duzun erderen inposaketaren onarpena eta aldiz, euskara errespetarazteari uko egitea. Oso sarri ikusten den jarrera da kolore guztietako euskaldunen artean, bereziki unionisten artean (sekula ez dut ulertuko zer egiten duten zenbait euskaltzalek PSOEn, adibidez), baina baita kolore guztietako abertzaleen artean ere, batez ere EAJkoen artean.\nBestalde, bada abertzaleen artean, ebidentziak begi bistan jarritakoan urduri jartzen denik ere, baina tira…\nSugar 2013-04-24 21:34\nEuskaldun zaharrak aipatu ditut niri gehien inpaktatu nautenak izan dialako, mota guztietako jendea dago horrela pentsatzen dutenak, guztiz kontrakoak dian Eukaldun zaharrak ere ezagutu ditut, ez dutenak beti hizkuntzez aldatu nahi eta derrigorrez ikastea izatea defendatzen dute (Euskaldunak ulertu ahal izateko).\nGehien flipatu ninduena duela asko ezagutzen nun gizon bat izan zen, 5 urte ta geo jakin nun Euskaldunzaharra zela, jakin nunean Euskaraz egiten hasi nintzan beti, eta a ze ezuztekoa, gazteleraz erantzuten nau beti, bainan beti beti, bere anaia aldiz kontrakoa da, Euskaraz egin badezake Euskaraz eiten du.\nGuztiok gaude garaituta eta askok jotzen degu askotan gaztelerara (askotan konturatu gabe), bainan gauz batzuk guztiz harrigarriak iruditu zaizkit. Oain ez nau hontaz ezer harritzen, ulergaitzak iruditzen zaizkit gauz asko, bainan harritu batere ez.\nMuki Two 2013-04-25 00:13\nCoca Colako zuzendaria Pepsizale amorratua balitz, atoan botako lukete kalera. Gurean berriz edozer ikustera ohituta gaude eta ezer ez da gertatzen. Euskadistán.\nKonparazione... 2013-04-25 08:34\nLagun batek Araba Euskarazeko bideoa bidali dit, postaz; bideo alaia, jostaria, positiboa. Laguna euskalduna da, eta euskaltzalea, bere erara… Berak “El Correo” irakurtzen du egunero sarean (nik Berria erosi eta irakurtzen dut egunero); erosketak egiterakoan, berak prezioari eta kalitateari begiratzen dio (nik, ahal dela, horretaz aparte dendari euskaldunik edo euskarazko presentziarik badagoen erreparatzen dut); nobela bat euskaraz oparitzen badiot, “Uff…!” esaten du gehienetan; sarean nabigatzen duenean, ez dio erreparatzen goiko “eu” edo “es” hizkuntza aldatzeko aukerari; denda batean sartzen denean, ez zaio okurritzen euskaraz egitea dendariari (nik ia beti egiten dut proba), eta abar.\nLagun hori nire emaztea da, eta hizkuntzek gure bizitan behar duten espazioez eta joko-arauez hitz egiten dugunean, antzarrak ferratzera bidaltzen nau, pelma radikal intolerante bat naizela esanez. Hala eta guztiz ere, seguru aski Araba Euskaraz festara joango gara, “euskararen alde”. Baina ez didazue ukatuko euskararen alde egoteko moduak eta moduak daudela.\nPeru Dulantz 2013-04-25 11:04\nHorixe bera, ba!! Hemen bakoitzak daukan konpromiso maila dauka, eta horrekin egin behar dugu aurrera. Nahiago dut haurrei euskaraz eta helduei erdaraz egiten dien euskalduna haurrei ere erdaraz egiten diena baino. Eukararen mundua zabaldu ahala konpromiso gutxiko jendea ere hartuko du bere baitan, baita etxekoei erdaraz egingo dieten D ereduko andereñoak ere. Adibidez, hemengo “iritzi-sortzaile” batzuei etxeko telebistako kanalen aukeratik Disney Channel eta Clan kentzeko aholkua eman nienean “gero gure umeak bitxo raroak (sic) izango dira” eta era horretako argudioekin erantzun zidaten…\nZarrapo 2013-04-27 12:56\nKonpromiso maila batetik beherakoen eskutik euskarak ezingo du aurrera egin. Konpromiso maila bat ezinbestekoa da. Azken 30 urteetako bilakaerari erreparatzea aski da horretaz jabetzeko. Euskararen erabilera, ez aurrera ez atzera, %15era ez da ailegatzen, eta gauza bat esan eta kontrakoa egiteko hizkuntz politikak ematen dituen emaitzak badakigu zein diren dagoeneko. Euskaraz egiteko aukerak izanik, erdaraz bizi den “euskaltzalea”, errausketa sistematikoaren alde dagoen ekologistaren antzekoa da. Bidenabar, telebista aipatu duzularik, arazoa ez da Disney Channel edo Clan kentzea ala ez. Arazoa da haurrek adin batetik gora, gero eta goiztiarrago, ETB1-ez ez dutela ezer jakin nahi, eta aisialdiko euskarazko eskaintza oso urria eta mugatua dela. Ezereza erdarazko aukeren aldean.


Etxebizitza Elgetan gaia jorratu zen liburutegian - Elgeta - Goiena.eus\nIban Arantzabal 2004-06-04 11:11\nIntereseko gaia da jende artean. Jendea galdezka ari zen ia etxeen eraikuntza lanak nola doazen, non egin behar diren etxeak, zenbat\nElgetan egitea pentsatuta dauden etxeak Uriburun (borradorea dago eginda), Artekalen eta Iturburun (etorkizun urrunean egitekoa) dira. Erabakitzen dihardute ia Babes Ofizialekoak ere egin edo tasatuak egiteko posibilitatea zabaldu. Torrealdean bai, Torrealdean badago asmoa Babes Ofizialekoak egiteko, izan ere plan partziala onartuta dago-eta. Argitu zuten Aralarreko zinegotziek zein Heviak, Elgeta legez ez dagoela derrigortuta BOEk egitera.\nBabes Ofizialeko etxeak izateko baldintzak\nIban Retolazak (Aralar) azaldu zuen BOEen irizpideak zeintzuk diren. Jaurlaritzak jartzen ditu irizpide batzuk, adibidez ekonomikoak eta gero herriak berak jar ditzake beste hainbat. Elgetan, esaterako, Udaleko gobernuan dauden EAJ-EA eta Aralar alderdiak negoziatu dute Elgetan 5 urtean erroldatua egon beharko dela, bizilagun bakarrak etxea eskatzean ezingo duela 18.000 erotik gorako sarrerarik izan etab. Negoziazio horretan Auzolanian taldearekin aurkeztutakoren batek ere parte hartu du. Torrealdeko etxeetatik kanpo geratzen direnak Uriburuko etxeetarako aukera izatea espero dute Aralarreko zinegotziek. Noski, beti ere tasatuak beharrean Babes Ofizialeko etxeak egiten badira.\nIzen emate epea opor aurretik zabaltzeko asmoa dago. Zerrenda horretan apuntatutakoen baldintzak aztertuko dira eta gero, geratzen direnekin zozketa egingo da.\nFernando Hevia (Aralarreko Zuzendaritzako kidea)\nHeviak aipatu zituen tasatu eta BEOren arteko ezberdintasunak eta argi utzi zuen herri bakoitzari egokitutako azterketak esango duela zein den eredurik onena. Hala ere, argi utzi zuen tasatuak egiteko direktriz bat dagoela Gobernutik eta badirudiela horri men egiten dihardutela EAJ-EA agintzen dauden gobernuak. Bestalde, esan zuen tasatuak izatera kalitate kontrolak txikiagoak direla eta beti dagoela arriskua BOEkoak baino kalitate txikiagokoak izan eta diru gehiago ordaindu behar izatea herritarrak.\nArau subsidiarioetan ageri dira Babes Ofizialeko Etxeak\nElgetako Udaleko EAJ-EA arau subsidiarioak aldatzea aztertzen ari da Aralarreko zinegotziek aipatu zutenez. Hala ere, nabarmendu zuten etxebizitza politika herritarrekin pentsatuta egin behar dela eta ez konstruktorekin. Aralarrekoak agertu ziren Babes Ofizialeko etxeen alde eta etxe eraikuntzatik ateratzen diren diruak hein handi batean antzerako inbertsioetan erabiltzearen alde.\nHirigintza batzordeko burua ere izan zen hitzaldian\nJoseba Muxika (EAJ-EA) hirigintza batzordeko burua hitzaldira joan zen eta bere iritzia eman zuen. Esan zuenez, eraikuntzatik ateratzen den dirua beste gastu batzuetan erabiltzea Udal guztietan egiten den kontua da, esaterako, Elgetaren kasuan, auditoriumean. Azterketa prozesuan daudela nabarmendu zuen eta aldaketa egiteak ez duela esan nai BOErik egingo ez denik.\nAteak zabalik galderei erantzuteko\nAralarreko Oxel Erostarbek amaitu zuen hitzaldia eta esan, Aralarren ateak zabalik daudela edozein galdera egin eta zalantzak argitzeko. Esan zuen azkena izan zen saiatuko direla udalean Babes Ofizialeko etxeak egin daitezen, estraktu sozial kaltetuenendako begirunez.


Formados en 1991 en Tolosa (Gipuzkoa)\nESTILOS: Hardcore, Punk Rock\nMIEMBROS: Iñigo Arruti, Jon Ubeda, Imanol Ubeda, Aritz Mendieta\nM-ak taldearen izen bereko kantu baten izenburua hartuta, ikastolan elkar ezagututako koadrilako lau lagunek Deabruak Teilatuetan taldea sortu zuten, 1991n, Tolosan (Gipuzkoa). Hardcorea, melodia itsaskorrak, literatura eta poesia modu dotorean jantzita, lau disko kaleratu dituzte. Eta horietako ia guztietan M-ak taldeko gitarrista izandako Kaki Arkarazo soinu hartzaileak esku hartu du, bosgarren deabru bilakatuta. 1998an taldearen ibilbidea etetea erabaki zuten, bateria jotzaileak kanpora jo zuelako, baina 2007an beste lan batekin itzuli ziren. Deabruak Teilatuetan Tolosako Bukaera eta Ruido de Rabia musika taldeen entsegu lokalean jaio zen, koadrilako hiru lagunek, Iñigo Arruti (bateria), Imanol Ubeda (gitarra) eta Joni Ubeda (baxua), lehenengo aldiz musika talde bat sortzea erabaki zutenean.\nLehenengo kantuak ia halabeharrez egin zituzten, lagun batek eskatuta. Handik gutxira, Aritz Mendieta (ahotsa) batu zitzaien, eta 1994an Endreduan izeneko maketa kaleratu zuten; oso harrera ona izan zuen. Horrez gain, Tolosako Galtzaundi euskara elkarteak bultzatutako Martxaundi izeneko bi bildumatan esku hartu zuten. Bitartean, kontzertuetan bikain moldatu ziren: taldea indartsu aritzen zen, eta abeslari geldiezinak oso estilo berezia, elektrikoa, erakusten zuen. Era berean, abiadura eta melodia maisuki nahasten ikasi zuten: hardcorearen gordina eta Aritzen ahotsaren melodia. Maketa atera eta urtebetera, Esan Ozenki diskoetxeak interesa jarri zuen taldean. Kaki Arkarazorekin grabatu zuten Itsumutugor (Esan Ozenki, 1995). Arkarazorekin izandako lehen harremana izan zen. Gainera, Kakik gitarra jo zuen M-ak taldearen "Gasa (opor guztietako zalantza)' bertsioan. Disko horretan, taldea sortu zutenetik bildutako hainbat abesti batu zituzten, tartean maketako batzuk, eta erakutsi zuten doinu gogor eta azkarrak lantzeaz gain, giro goxoek ere lekua zutela beren eskaintzan. Itsumutugor-ekin tolosarrak emanaldien esprint baten murgildu ziren, diskoak izandako harrera beroari eta Esan Ozenkiren lanari esker. Hala, taldeak hainbeste maite dituen gaztetxe eta areto txikiez gain, agertoki erraldoietan ere aritu behar izan zuen.\nEsaterako, Oiartzungo Hitz Egin! jaialdi erraldoian eta Esan Ozenkiren 5. urteurrena ospatzeko Bordelen egindako jaian. Horrek guztiak ezagutzera eman zituen, eta 1996an 50 bat kontzertu egin zituzten. Horren ostean, bigarren diskoa izango zena prestatzen hasi ziren buru-belarri, baina tartean taldekideak hitzak idazterakoan hainbeste inspiratu izan dituen Joseba Sarrionandiaren 'Hau da ene ondasun guztia' poema moldatu eta grabatu zuten Euskal Herrian Euskaraz elkarteak bultzatutako bilduma baterako. Horrez gain, Morau bakarlariari lagundu zioten lehenengo diskoa grabatzen. Zein da zein? (Esan Ozenki, 1997) bigarren diskoan, Kaki Arkarazo taldeko bosgarren kide bihurtu zen, haien esanetan, entseguetara joan zelako kantuak moldatzen lagundu eta aholkuak ematera.\nIzenburu horrekin, gatazka politikoaren ondorioz E.H. bizi den paranoia irudikatu nahi izan zuten. Emaitzari dagokionez, Itsumutugor-en ildoari jarraitu zioten: hardcore melodikoaren eragin garbia, pop-rock zipriztinak eta hitz landu eta metaforikoak. Horren barruan, Jose Luis Otamendiren poema musikatu bat eta M-ak taldearen inoiz argitaratu gabeko 'Pay your rents', taldekideek asmatutako hitzekin. Sasoi horretarako, Bide Ertzean proiektua martxan jarria zuten Ubeda anaiek, Otamendiren poemak musikatzeko. Ordurako konturatuak ziren zuzenean askotxo jotzen zutela, eta horren ordez estudioan aritzera zaletu ziren. Horren erakusle da Ikastola berria eraik dezagun Zuberoan (Esan Ozenki, 1997) bildumarako Alaitz eta Maider bikotearekin elkarlanean egindako kantua, 'Kantari noa'. Urte berean, Kubara jo zuten bizpahiru kontzertu egitera, eta sasoi hartan Imanol Ubedak Entzun! euskarazko musikari aldizkariko ardura hartu zuen.\n1998an, taldearen etenaldia iragarri zuten, Iñigo Arruti bateria jotzailea Bartzelonara ikastera joan zelako. Itxaronaldia goxoagoa egiteko, baina, Deabruak guarda!! (Esan Ozenki, 1998) kaleratu zuten, estudioko abesti argitaragabeekin, zuzenetakoekin, entseguetako grabazioekin eta abar. Gabonetan bi ikuskizun eskaini, eta opor luzeak hartu zituzten, Bide Ertzean taldearekin buru-belarri aritzeko. Gerora, inoiz Tolosako Bonberenea gaztetxean jotzeko elkartu badira ere, 2007ra arte ez zuen berri askorik eman. Hala, 2007. urtean 1973 (Bonberenea Ekintzak) diskoa kaleratu zuten -diskoaren izenburua taldekideen jaiotze urteari buruzko erreferentzia da-, eta 2008an agertokietara itzuli ziren. Hatortxu Rock jaialdian, Herri Urrats-en, Durangoko Plateruena kafe antzokian, Bonberenea Sutan jaialdian eta hainbat herritako jaietan jo zuen taldeak, besteak beste. Ubeda anaiek eta Gorka Urbizuk badute beste talde bat: Peiremans (gaur egun Colemans+ izena hartu du).


Lege oharra - Asmazank\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu iametza.eus Interneteko domeinuaren titularra honako hau dela:\niametza.eus, hain zuzen, Iametza Interaktiboaren jabetzako web gunea da. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege-oharrak, erabilera-baldintzak eta bertako pribatutasun-politika. Erabiltzaileak ez baditu onartzen erabilera-baldintza horiek, eta beraz, ez badie onespena ematen, ezingo du web gune honetan nabigatu.\nIametza Interaktiboak ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du noiznahi horiek aldatzeko eskubidea. Iametza Interaktiboak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere. iametza.eus-ek beste web gune batzuetarako estekak jar ditzake edo bere web gune bilatzaile batekin horietarako sarbidea eman dezake. Iametza Interaktiboak ez du bere gain hartzen estekatutako gune horietako ezein edukiren erantzukizunik, ezta bilaketen emaitzarenik ere; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\niametza.eus web gunean sartzeak edo bertan nabigatzeak ez du esan nahi, inola ere, Iametza Interaktibok bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik.\nIametza Interaktiboak erabiltzaileari gogorarazi nahi dio noiznahi erabil ditzakeela datuetara sartzeko, datuak aldatzeko zein ezeztatzeko eta tratamenduari aurka egiteko eskubideak. Horretarako, idatzia bidali beharko dio Fitxategiaren Erantzuleari: Tel.: 943 37 67 16 Edo, bestela, kaixo@iametza.eus helbide elektronikoaren bitartez. Eskaerarekin batera, interesdunaren Nortasun Agiriaren fotokopia bidali beharko da.\nEra berean, web gune honen bitartez zerbitzu hobea eskaintzeko asmoz, iametza.eus-ek IP helbideak erregistratzen ditu. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.


A Total War Saga: Troy doan kaleratuko dute abuztuaren 13an - Berriak - Game Erauntsia - Bideojokoak euskaraz\nLander Unzueta | 2020/06/10 11:00 Berriak\nEpic Games Storean estreinatuko da Creative Assemblyren estrategia jokoa.\nCreative Assemblyk garatutako A Total War Saga: Troy doan estreinatuko da abuztuaren 13an. Joan den urteko irailean iragarri zuen Segak Total Warren jarraipena. Epic Games Storean argitaratuko duten jokoaren protagonistak Troiako heroiak izango dira oraingoan.\nDoakoa bai, baina argitaratzen den egunean eskuratzen dutenentzat: abuztuaren 13tik aurrera bideojokoa ordainpekoa izatera igaroko da PCko jokalarientzat. 24 ordu horietan A Total War Saga: Troy Epiceko kontuan aktibatzen dutenek betirako gordeko dute liburutegi digitalean.\nArgitaratze dataren iragarpenarekin batera bideojokoaren bi trailer aurkeztu dituzte Creative Assemblykoek. Horietako bat bideojokoaren gameplayari zuzendutakoa da: jokalariek biziko dituzten batailak nolakoak izango diren zehazteko lana hartu dute.\nTim Heaton Sega Europeko estudioen zuzendaria pozik agertu da Epicekin lortutako eskaintzarengatik: “gure jarraitzaileengatik hau egiteak asko pozten gaitu”. Modu horretara estrategia jokoen saga ezagutzen ez duten bideojokozaleengana hurbiltzea bilatuko dute.\nTroiakoa A Total War Saga: Thrones of Britanniaren jarraipena izango da. Azpititulu horren barruan argitaratzen diren Total Warrak joko nagusiak baino txikiagoak dira. Horrela, ATWSren jokoen abiapuntua historiaren baitan gertatutako guda zehatzak dira.


Egin zaitez PRO - Colegio Vasco de Economistas\n#EnplegurakoOrientazioa #GarapenProfesionalekoArloBerriak #PrestakuntzaEspezializatua #ZerMugitzenDen #lParteAktiboa\nElena jada ekonomistakeko kide da, eta praktiken programan parte hartu duenez, bere egungo lanerako prest egon da.\nEndikak hainbat urte daramatza ekonomistaken aktiboki parte hartzen, bere lan esparruan mugitzen dena bertatik bertara ezagutuz. Ekonomisten Euskal Elkargoa da orain bere erreferentzia profesionala.\nPRO egitearen abantailak:\nZure lan-itxaropenetara eta bizi-proiektura hobekien egokitzen den enplegurako orientazioa izango duzu. Nahi duzun lekuan egoten lagunduko dizuten gaitasunak eta trebetasunak eskuratuko dituzu.\nGarapen profesionaleko arlo berriak ezagutuko dituzu, agian orain arte planteatu ere egin ez dituzunak, eta zure etorkizuna horietan egon daiteke.\nZure garapen profesionalerako prestakuntza espezializatua izango duzu eskura. Prestakuntza eta jarrera dira arrakasta profesionalaren gakoa.\nInformazio profesionalaren bidez ezagutuko duzu zer mugitzen den zure lanbidean.\nEkonomialarien komunitate batetik aukeratu duzun lanbidearen parte aktiboa izango zara, bere lanbidearekin eta gizartearekin bat ez datorrena. Betiere, lan-eremutik erronketara ingurunea nola ekarri eta eraldatu pentsatzen.\n01.- PRO moduari buruzko zalantzarik baduzu? Hemen galdetu ahal diguzu\n02.- Graduatu zara? Harpidetu hemen\n03.- Oraindik ikasten ari zara? Harpidetu hemen


Hauteskunde Orokorrak 2015. Inkesta El País 2015eko abenduak 14\nNazio mailan, 18 urtetik gorako lagin bati egindako galdeketa, telefonozko elkarrizketen bidez. 2.800 elkarrizketa egin dira, habitata eta erkidego autonomoa gurutzatuz estratifikatuta, eta lurralde bakoitzeko kopuru osoaren gaineko proportzioan banatuta, azken unitateari (elkarrizketatuari) sexuaren eta adinaren araberako kuotak aplikatuz. Ausazko laginketa bakunerako irizpideak kontuan hartuta, %95,5eko konfiantza-maila lortzeko (normalean hartzen dena) eta kasurik txarrenean, hau da, gehienezko indeterminazioaren kasuan (p=q=50), errore-maila ± 1,9 puntukoa da. Informazioa Metroscopian jaso eta tratatu da. Noiz egin da?: 2015eko abenduaren 7tik 10era bitartean.\nJarlekuen banaketa estimatzeko, 18.800 elkarrizketa gehiago hartu dira kontuan. Elkarrizketa horiek Metroscopiak egin zituen, azarotik abendura bitartean, 35 probintziatan, 400etik 800era bitarteko hautesleen lagin adierazgarri bat hautatuta, kasuen arabera. Hauteskundeetako emaitzen estimazioak ez du iragartzen hautesleek azkenean zeinen alde bozkatuko duten; estimazioaren asmoa da, elkarrizketatuek elkarrizketaren mementoan bertan adierazten duten jarreretan eta aldarteetan oinarrituta, boto-asmoa zein izango den ondorioztatzea (eta boto-asmo hori jarlekutan adieraztea). Estimazioak lortutako datu zuzenetan (boto-asmoa eta, horren berri ematen ez dutenen artean, alderdiren batekiko sinpatia edo hurbiltasuna) oinarritzen dira, honekin batera bidaltzen direnak. Datu horiek erabiliz eta Metroscopiarenak ez beste interpretazio-irizpide batzuk erabiliz, gerta daiteke hemen emandakoekin guztiz bat ez datozen estimazioak lortzea.


Euskal Herria Bildu - EH Bilduk 56 mozio aurkeztu ditu Gipuzkoako Politika Orokorreko Osoko Bilkurarako\nEH Bilduk 56 mozio aurkeztu ditu Gipuzkoako Politika Orokorreko Osoko Bilkurarako\nGipuzkoako EH Bildu taldeak 56 mozio aurkeztu ditu Batzar Nagusietako Politika Orokorreko Osoko Bilkurarako. Momentu politiko honetan, EH Bilduk ezinbestekotzat jo du Kataluniako egoerari buruzko ekimen bat aurkeztea. Horregatik proposatu du Batzar Nagusiek babestea “Katalunia zein Euskal Herriko herritarrei etorkizunaz erabakitzeko, kontsultatuak izateko eta libre eta demokratikoki adierazten duten borondatea errespetatua izateko dagokien eskubidea eta gaitasuna”. Gainera, dei egiten du “aurrerapauso sendoak emateko, euskal herritarrek ere, katalanek bezalaxe, beraien etorkizuna libreki eta demokratikoki erabakitzeko aukera praktikoa izan dezaten”.\nHorretaz gain, arlo sektorialetako mozioak aurkeztu ditu koalizioak, euskara, berdintasuna, justizia soziala, ingurumenaren babesa eta garapen sozioekonomiko iraunkorraren aldeko politikak proposatzeko, besteak beste. Zehazki, EAJ-PSEren Foru Gobernuak egindako murrizketa sozialak baztertzeko hamaika ekimen aurkeztu ditu. Bertan eskatzen da, adibidez, Diru-sarrerak Bermatzeko Laguntza berreskuratzea; Gizarte Politikako Mapa betetzea zahar egoitzetako itxaron zerrendan dauden 954 pertsonei plaza bat emateko; Kabia erakundearen Foru Araua betetzea edo adinekoen zentroetako langileen eskubideak babestea hitzarmen berriaren negoziaketetan. Berdintasunaren arloan, lau mozio aurkeztu dira eta indarkeria matxistari aurre egiteko plan baten beharra azpimarratzen da.\nBestetik, garraio publiko eta sostengarriaren sarea hobetzeko sei neurri eskatu ditu EH Bilduk: bidegorrietara bideratzen den inbertsioa handitzea; tarifa laua ezartzeari buruzko txosten bat; Renferen integrazioa txartel bakarrean edo Mugi txartela erabil ahal izatea Gipuzkoa eta Nafarroaren arteko garraio publikoetan, besteak beste.\nEnplegu duina sortzeko politika integrala eta industria eta nekazaritza suspertzeko neurri zehatzak proposatzen dira beste lau mozioetan, eta fiskalitatearen arloan, lau ebazpen aurkeztu dira. Besteak beste, Gipuzkoako Foru Aldundiari eskatzen zaio iruzurraren kontrako inbertsioa handitzea eta, “atzerapen gehiagorik gabe, zerga erreformaren proposamenaren eztabaidari berehala heltzea, beti ere ekitatea, progresibitatea, berdintasuna, gardentasuna, nahikotasuna eta birbanaketa printzipiotan oinarritutako zerga erreforma garaiz onartu dadin”.\nUrbaser enpresari esleitu zaion erraustegiaren eraikuntza baztertzea eta gaikako bilketaren aldeko apustua egiten du EH Bilduk bere ekarpenetan, eta partaidetza, baso politika, ekarpen legea, bakea eta bizikidetzarako akordioak, kartzela politika edo errefuxiatuei buruzko mozioak ere aurkeztu ditu taldeak.\nGipuzkoako Batzar Nagusietako taldeek mozioak aurkezteko epea atzo bukatu zen. Ekarpenak eztabaidatuko dira urriaren 3an izango den Politika Orokorreko plenoaren bigarren saioan.


Necsum bizkaitarra eta Orwell italiarra MTEk, Aldundiak eta Athletic Clubek aurkeztutako nazioarteko erronkaren garaileak – InfoBeaz\nNecsum Trison eta Orwell startupek irabazi dute Munduko Turismo Erakundeak, (MTE), Athletic Clubek eta Bizkaiko Foru Aldundiak abiarazitako Smart solutions for smart destinations (Helmuga adimendunetarako irtenbide adimendunak) nazioarteko erronka.\nSan Mamesen egin den ekitaldian Aitor Elizegik, Athletic Clubeko presidenteak, Ainara Basurkok, Bizkaiko Foru Aldundiko Ekonomia Sustatzeko diputatuak eta Natalia Bayonak, Turismoaren Mundu Erakundeko Berrikuntza eta Hezkuntza zuzendariak, parte hartu dute San Mamesen egin den ekitaldian.\nGuztira, 37 herrialdetako 99 startupek parte hartu dute erronkan. Erronka horren bidez mundu osoko enpresa berritzaileek irtenbide adimentsuak diseinatu behar zituzten Bizkairako esperientzia turistikoak sortzeko; esperientzien eta proposamenen oinarri eta inspiratzeko gai moduan San Mames estadioa hartu behar zuten.\nFinalista izan diren bost startupak Fluxguide (Viena), Necsum Trison(Bizkaia), Orwell (Milan), Snaptivity (Londres) eta Alice Biometrics (Pontevedra) izan dira; egin dituzten proposamenei dagokienez azpimarratu behar da berrikuntza maila handiko proposamenak aurkeztu dituztela, aldi berean Nazio Batuek bultzatutako Garapen Jasangarrirako Helburuekin bat datozenak. Proposamen eta ideiek, besteak beste, erronka hauei heldu diete: nola optimizatu kirol-ekitaldiek helmugako turismoaren garapen jasangarrirako duten ahalmena; kudeaketa-ereduak; plataforma berriak; fluxuen banaketaren optimizazioa; nola sustatu turismo adimenduna helmugetan; irtenbide biometrikoak hobetzea; eta nola bihurtu futbol-estadioak eskualde-hazkunde jasangarriaren katalizatzaile.\nMTEko idazkari nagusiak, Zurab Pololikashvilik, turismoak garapen iraunkorra bultzatzeko berrikuntzak duen garrantzia azpimarratu du: “Berrikuntza gure agintaldiaren ardatz nagusia da, etengabeko hazkundea turismo-sektore jasangarriago eta arduratsuago batekin lotzeko erronkari erantzuteko. Lehiaketa horrek sektore publikoaren eta pribatuaren arteko aliantzak bultzatzea lortu du turismoaren sektorea berrabiarazteko eta eraldatzeko, Garapen Jasangarrirako Helburuak lortze aldera eta bisitariaren esperientzia hobetzeko teknologia berrien aldeko apustua eginez. Zorionak eman nahi dizkiet startup irabazleei eta gainerako enpresei, konponbide globalak ematen laguntzeagatik eta sektorearen susperraldia bultzatzeagatik mundu osoan.”\n“Oso pozik gaude ekimen honek izan duen eraginarekin eta San Mames bezalako estadio batek bere zaleei eta Bilbok aukeratzen dituen milaka turistei eskaini diezaiekeen potentzialtasuna ulertzen jakin duten ia ehun proposamen horiekin. Athletic Clubek berrikuntzaren eta teknologia berrien alde egiten duen apustua irmoa da, eta espero dugu lehiaketa honetako bi irabazleak gure kolaboratzaileen ekosistemaren parte izatea, euren ideiak eta proiektuak gure klubaren errealitatean ezarriz “, adierazi du Aitor Elizegi Athleticeko presidenteak.\nBizkaiko Foru Aldundiren Ekonomia Sustatzeko diputatuak erronkan lehiatu diren proiektuen maila altua eta bizi ditugun aldaketa sakonei aurre egiteko irtenbide teknologiko berriak garatzearen garrantzia azpimarratu du. “Oraindik etorriko diren aldaketei aurrea hartu behar diegu eta, ildo horretatik, negozio turistikoen eredu berriak hartu behar ditugu. Eredu hauetan berrikuntza, teknologia eta garapen berriek aisialdiaren eta turismoaren arloetako etorkizuneko ohitura eta joeretara egokitzeko gai den balio-eskaintza dute. Horrela Bizkaia abangoardia turistikoan mantendu nahi dugu, Athletic Club bezalako enpresa, startup eta trakzio-erakundeak ere erreferente izan daitezen. Erronka hori bide bikaina da eragile horien guztien arteko lankidetza dinamizatzeko.”\nNecsum Trison enpresa bizkaitarraren proposamenak teknologiaren bidez esperientziak garatzea du helburu. Necsumek turismoa suspertzen lagundu nahi du, hirietan espazio bakar eta berritzaileak sortuz. Bere proposamenaren helburua bisitari-kopurua eta egonaldiaren iraupena handitzea da, eta bisitatutako lekuetara itzultzea bermatzea, eskaintza digitalaren eta pertsona horiek aurretik izandako esperientziaren ondorioz.\nPre-seed kategoriako sariak, challenge-ari aurkeztutako ideia berritzaile eta sortzaileena aintzatesten duenak, Athletic Clubeko berrikuntza eta teknologia berrien ekosistemarekin lankidetzan aritzeko aukera emango dio irabazleari. Ildo horretan, proposamenean aurkeztutako edukiak klubeko kanal digitaletan eta komunikazio-kanaletan zabaltzen lagunduko da, eta erakundeen arteko baterako lan-saioetatik sortzen diren bestelako ekimenak baloratuko dira.\nOrwell enpresak hutsune handi bat bete nahi du merkatuan, irtenbide oso originalak garatuz: ziberkiroleko jokoak. Murgiltzeko eta lehiatzeko bideo-jokoak eskaintzen ditu, errealitate birtuala eta areagotua (EB/EA) erabiliz, jolaserako grina eta erresistentzia fisikoa uztartuz eta eSporten mundua eta kirol tradizionalak elkartzen dituen esperientzia eskainiz. Gainera, kirolaren eta jarduera fisikoaren balioak sustatzen ditu, benetako kirolaren mugimenduak eta mekanika kopiatzen dituen joko lehiakorra eskainiz.\nSeed kategoriako irabazlea, bere soluzioa edo produktua ingurune erreal eta lehiakorretan azkar inplementatzekoa dela frogatuta, Athletic Clubeko berrikuntza eta teknologia berrien ekosisteman sartuko da. Klubaren ingurunean aplikatzeko bideragarritasuna egiaztatu ondoren, proiektu edo pilotu espezifiko bat ekar dezakeen berrikuntza-mailako lankidetza-hitzarmen bat garatzeko aukera baloratuko da. Era berean, proposamenean aurkeztutako edukiak klubeko kanal digitaletan eta komunikazio-kanaletan zabaltzen lagunduko da, eta erakundeen arteko baterako lan-saioetatik sortzen diren bestelako ekimenak baloratuko dira.


Azaroaren 30ean bertso-afaria egingo dugu ikastolan\nberriak, Eskolaz kanpokoak\nAzaroaren 30ean bertso-afaria egingo dugu ikastolan, Peñagarikano, Paya eta Enbeitarekin\nUrtero bezala Euskaren Egunaren bueltan bertso-saioa burutuko dugu ikastolan. Aurten bertso-afaria egingo dugu eta gurekin batera Angel Mari Peñagarikano, Xabi Paya eta Onintza Enbeita bertsolariak izango dira.\nGiroa aldez aurretik behar den moduan berotzeko, ikastolako trikitilariekin lagunduta kalejira egingo dugu auzoan zehar, 19:30etatik aurrera: Kirikiñoko kafetegian hasi eta inguruko kaleak musikaz girotuko ditugu.\n21:00etarako ikastolan izango gara, bertso-afaria hasteko. Aparteko menua izango dugu, gainera: zainzuri pastela, kalabaza krema, odolosteak piper gorriekin, txorizo egozia, gazta – irasagarra – intxaurrak eta ondoren kafea eta kopak.\nTiketak salmentan daude ikastolako bi bulegotan. 12€ nagusientzat eta 8 €tan 18 urte artekoentzat.\nberto-afariabertso-afaria bilbonbertsoáfaria santutxunBertsolaritzaKirikino ikastolaonintza enbeitapeñagarikanoxabi paya\nIkastolaren sortzaileei omenaldia azaroaren 23an\nKirikiño Ikastolako helduen koroak kontzertua eskainiko du Fair Saturday jaialdiaren baitan\nALBISTEGIA | 228. alea\nIkasturtea agurtu dugu DBHko ikasleekin\nTeam Basque movie, DBHko 2. mailako antzerki taldearen lana\nEuskera indartzeko udarako zenbait proposamen\nIkasturte amaiera: informazioa eta galdetegia


Kaio hauskara (Larus argentatus)\nMunduko kaiorik ezagun eta hedatuena da, ziurrenik kaio hauskara. Ipar hemisferioko kostaldeko herri eta hiri askotan ikus daiteke, eta oso zaratatsuak izan ohi dira. Euskal Herrian neguan ikus daitezke batez ere, iparralderagoko aleak hegoaldera migratzen dutenean, oso antzekoak diren kaio hankahoriekin batera.\nTamaina handiko kaioa da, itxura sendoduna. 1200 g pisatzera irits daitezke, eta 1,3 eta 1,6 m bitarteko hego-zabalera izaten dute. Burua eta buztana zuriak dira, eta hegoen goialdea grisa, ertz beltzekin. Mokoa horia da, eta orban gorri bat izan ohi du behealdean. Bi sexuen artean ez dago ezberdintasun morfologikorik.\nAle gazteak arre kolorekoak dira, eta mokoa beltza izan ohi da. Heldu-itxura hartzeko lau urte inguru behar izaten dute.\nAntzekotasun morfologiko oso handia dute bi espezieek, baina erraz bereiz daitezke hanken kolorean erreparatuz gero. Kaio hankahoriaren hankak horiak dira, izenak dioen bezala. Kaio hauskararenak, aldiz, arrosa kolorekoak. Gainerakoan, hegoen gainaldeko kolore grisa markatuagoa izan ohi da kaio hankahorietan.\nIpar hemisferio osoan hedaturiko espeziea da, eta Ipar Amerikan, Asian, Europan zein Afrikan aurki daiteke. Kostaldean arruntagoa izan arren, kontinente barruetako lakuetan ere ohikoa da espeziea. Europan hegoalderen txitotzen duten aleak Bordele inguruan daude.\nEuskal Herrian neguan ikusi ahal izaten dira, iparraldetik migratzen duten aleak iristean. Noizean behin udan ere ikusi ahal izaten da aleren bat edo beste.\nKostaldeko eta lakuen ertzetako labarrak dira espezie honen habitat naturala, eta harraldean, hondartzetan eta paduretan oso ohikoak dira. Dena den, gizakiak sortutako hainbat egoerara moldatzeko gaitasun handia izan du. Hori dela eta, kostaldeko herri eta hiri askotan oso ugaria da, eta zabortegiak ustiatzen ere ikasi du, zenbait lekutan arazo handiak sortzeraino.\nLarus generoko kaio gehienak bezala, hau ere omniboroa eta oportunista da. Arrainak, moluskuak eta insektuak dira ingurune naturaletan jaten dituen elikagaiak. Dena den, askok eta askok gizakiak sortutako zaborra jaten dituztenez, edozer irenstera irits daitezke.\nEspezie monogamoa da, eta bikote gehienak bizi osokoak izan ohi dira. Habiak algekin eta lehorreko landareekin sortzen dituzte, eta taldean txitatu ohi dute. Emeak hiru arrautza inguru jartzen ditu eta hilabete inguruz inkubatzen ditu. Kumeak jaio ostean 35-40 egun behar izaten dituzte lehen hegaldia gauzatzeko, eta 3-6 hilabetez gurasoek elikatzen dituzte.\nHeldutasun sexuala bost urte ingururekin lortzen dute. Bizi-luzetasuna 10 eta 20 urte bitartekoa izan ohi da, baina inoiz ezagutu den kaio hauskara zaharrenak 49 urte zituen.\nMonogamoak izan arren, talde handietan ibili ohi dira. Oso oldarkorrak dira, eta ohikoa da elkarren artean elikagaiagatik borrokan ikustea.\nEspezie honen elkarrekintza nabarmenena gizakiarekin duena da.\nIUCN erakundearen arabera, espezie honen kontserbazio-egoerak ez du arriskurik. Gainera, zenbait lekutan arazoak sortzen ditu, eta plaga kontsideratzen da.\nEgilea: Antton Alberdi | Sorrera: 2012/02/27 | Azken eguneraketa: 2013/02/02 | Bisita-kopurua: 1487 | Argazki nagusia: Antton Alberdi


Ezkonberritan, Nafarroara bizitzera - Ahotsak.eus\nEzkonberritan, Nafarroara bizitzera\nEzkonberritan, Nafarroara bizitzera
1945an jaio zen Azkoitiko Urrategi auzoko Ubegietatxo (Uitetxo) baserrian. Ezkonberria zela Nafarroara joan zen bizitzera senarrarekin, osasun arazoak zituela eta klimagatik, eta hiru urte igaro zituzten bertan. Anaia soldadutzara zihoala eta, gurasoak bakarrik geratzen zirenez, etxera bueltatu zen hiru urteren ostean.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZK-009-002 kodeko bideoa nahi duzula aipatzea: ahotsak@ahotsak.eus\n1945an jaio zen Azkoitiko Urrategi auzoko Ubegietatxo (Uitetxo) baserrian. Ezkonberria zela Nafarroara joan zen bizitzera senarrarekin, osasun arazoak zituela eta klimagatik, eta hiru urte igaro zituzten bertan. Anaia soldadutzara zihoala eta, gurasoak bakarrik geratzen zirenez, etxera bueltatu zen hiru urteren ostean.\n- Bueno, hasteko, hori, esango dozu zure izena eta abizena?\n- Salome Uria Narbaiza naiz eta jaxo nitzen apirillen zortzixen, mille beatzireun ta berrota bostien, eta jaio nitzen Azkoitin, Uititxo basarrin eta hor bizi naiz. Ezkonberriten hiru urte inguru edo pasau nittun Naparrun bizitzen, eta gero atzera honutz etorri giñen, nere anaiek jun ber zun soldau ta aitte ta ama bakarrik gelditzen zien, eta neu pixket Naparrure jun nitzen…, mutillei eskeiñi zixoben han lan bat ta ni ibiltzen nitzen beti katarrukin de (ta) bronkitisekin de (ta) neumoniakin de (ta), oso geizki eta hara junde sendau nitzen…\n- Klimagatik, ezta?\n- Bai, gizendu pixket eta sendau, ta gero honutz etorri giñen, eta gero harrezkero berriz hortxe basarrixen.\nAmu baserrian jaioa\nIrakasle Udaberria euskaltegian\nAmama eta aititekin harremana\nEibarren jaio zen Ines


'Kontzilia', norberaren bizitza eta lana bateragarri egiten laguntzeko gunea\nJaurlaritzak jarri du martxan webgunea, enpresa eta langileei ahalik eta informazio osatuena eskaintzeko. Kontziliaziorako tresnak eskura jartzea da helburua.\nAita-alabak paseoan. Foto: EFE\nEusko Jaurlaritzako Berdintasun, Justizia eta Gizarte Politika Sailak abian jarri du Kontzilia web-espazioa, norberaren bizitza, familia eta lana bateragarri egitea sustatzeko asmoz. Kontziliaziorako neurriak hartzen laguntzeko beharrezko informazio guztia eskaintzen die webguneak enpresa nahiz langileei, gaiaren inguruko gogoetarako materiala eskaintzearekin batera. Covid-19aren eraginez sortu diren behar eta egoera berriei erantzuteko, kontziliazioa erregulatzen duen araudi berria ere jaso dute bertan. Gainera, banakako online kontsultak egiteko aukera ere eskaintzen du atariak.\nHiru atal nagusitan sailkatu dute informazio hori guztia: Kontziliazio erantzunkidea, Enpresa eta Langilea.\nKontziliazio erantzunkidea atalean, kontziliazioari buruzko informazio orokorra jaso dute, hala nola, legediak eta hitzarmen kolektiboek onartutako neurriak, familia eta lana bateragarri egiteko dauden diru-laguntzak, eta Eusko Jaurlaritzak familia-politiken arloan hartuta dituen konpromisoen inguruko informazioa.\nEnpresa izeneko atalak, berriz, enpresentzako informazioa eskaintzen ditu, enpresentzako diru-laguntzen ingurukoa eta enpresen jardunbide egokien gainekoa. Atal honetan, gainera, kontziliazioak dakartzan onurez hausnartzeko atal bat ere jaso dute.\nAzkenik, Langilea atalean familientzako dauden kontziliaziorako laguntzen gaineko informazioa jaso dute.


Zer dio Islamek Animalien tratamenduari buruz?\nZer esan du Islamak nola musulmanek animaliak tratatu behar dituzten?\nIslamean, animalia bat tratu txarra dela uste da. Qur'an eta Profeta Muhammad-en gidaritzapean, hadith-en grabatuta, adibide ugari eta zuzentarauak eman ohi dituzte musulmanek animaliak tratatzeko.\nQur'anek animalia osatzen duten komunitateak deskribatzen ditu, gizakiak bezala:\n"Ez dago lurrean bizi den animalia bat, ez hegoak hegan egiten duen izaki bat, baizik eta zu bezalako komunitateak osatzen ditugu. Ezer ez dugu liburutik kanpo utzi, eta denek bat egingo dute beren Jaunari azkenean". Qur'an 6:38).\nQuranek animaliak eta izaki bizidun guztiak musulman bezala deskribatzen ditu. Zentzu horretan, Allahek munduan bizi zirela eta Ala-ren legeak munduan bizi zirela eta bizi zirela sinesten zuten. Nahiz eta animaliek ez dute borondate librea, berezko eta Jainkozko instintuak jarraitzen dituzte, eta, horregatik, "Jainkoaren borondateari" bidaltzen diote, hau da, Islamaren funtsa.\n"Ez al da Ala daukazula hauteskundeak zeruan eta lurrean ospatzen dituzten guztiak goraipatzen dituztela, eta hegaztiak (airean) hegoak kanporatuta? Bakoitzak bere (modua) otoitza eta laudorio propioa daki, eta Ala badaki ondo egiten duten guztia "(Qur'an 24:41)\nBertso hauek gogorarazten digute animaliak izaki bizidunak sentimenduak eta konexioak direla mundu espiritual eta fisiko handiagoarekin. Haien bizitza merezi eta maitatu behar dugu.\n"Eta lurra, izaki bizidun guztien esku utzi du" (Koran 55:10).\nIslamean debekatuta dago animalia krudelkeria tratatzeko edo hiltzea, elikagaiak behar bezala izan ezik.\nMuhammad Profetak sarritan abusatu zituen bere laguntzaileei, eta errukia eta adeitasuna beharrez hitz egin zien. Hona hemen animalia tratatzeko moduari buruz Musulmanei irakatsi dieten zenbait Hadith adibide.\nSarritan errukia: Abu Umama, Ala Messenger, Ala bedeinkatu eta baimena eman zion, esan zuen: "Nor da Merciful nahiz txolarrea bat, Ala errukitsua izango da berarekin Judgment Day ".\nAnimaliak gizakiak bezalakoak dira: "Animalia bati eginiko eskaera on bat gizaki bati eginiko eskaera ona bezalakoa da, animalia bati krudelkeria egiteak krudelkeria bezain txarra baita gizaki bati".\nAnimaliek ezin dute hitz egin beraientzat: Sahl ibn Al-Handhaliyya-k Alargunaren Messenger-ek dioenez, Allahek bedeinkatu eta bakea eman diezaioke, gamelu bat igaro ondoren, bizkarrean ia urdailera iritsi zela. Esan zuen: "beldurra Ala piztia horiek ezin hitz egin". (Abu Dawud)\nMaltzurkeria krudelkeria ere debekatuta dago: Abdul Rahman bin Abdullah-ren arabera, laguntzaile talde batek behin Profeta batera bidaiatu zutela, Ala bedeinkatu eta bakea eman ziezaiokeela eta pixka bat utzi zituela. Ekaitzean, hegazti bat ikusi zuten bi gazteekin, eta mutilek habia hartu zuten. Amaren hegaztiak airean zehar zirkulatzen ari zen, bere hegoak mingotsa hartuta, Profeta itzuli zenean, eta esan zuen: " Nork hiltzen du hegazti honen sentimenduak gazteak hartzera?". (Musulmana)\nBeken barkamenerako: Abu Hurayrak Profetaitik dator, Ala bedeinkatu eta bakea eman diezaiokeela, prostituta batek txakur bat txakur bat ikusi zuen egun hotz batean, larritasuna bere egarria dela eta. Ura ateratzen zuen zapata erabiliz eta ekintza horietarako barkatuko zitzaizkion bekatuak. (Musulmana)\nMistreatment bekatua da: Jabirretik datorrenez, Ala Messenger behin aurpegia markatu zuen astoa ikusi zuen eta esan zuen: " May Allah madarikatzen duenaren marka". (Musulmana)\nEman atsedena zamaren piztiei: Abu Hurayrak Profetak dioenez, Ala bedeinkatu eta bakea eman diezaiokegu, esan zuen "Ez erabili zure animaliak bizkarrak aulki gisa. Horrela, nekez nekea izan ez zenezakeen lekuetara iritsiko zara. " (Abu Dawud)\nMaskota bat aukeratzeko aukeratzen duen musulmana animalia zaindu eta ongizatearen erantzukizuna da. Janari egokia, ura eta aterpea behar dituzte. Muhammad Profetak maskota zaintzeari uko egin zion pertsona baten zigorra deskribatu zuen:\nDa zerikusia Abdullah ibn Umar Ala de Messenger, Allah bedeinkatu eta bakea eman zion, esan zuen, "Emakume bat izan zen behin heriotza ondoren zigortua izan zuen katua mantendu zuen mugatua hil arte, eta horregatik zuen Sutan sartu zen. Ez zuen janaria edo edaria eman, berriz, mugatzen zuen, eta ez zuen utzi lurreko izaki jaten utzi. " (Musulmana)\nKirola egiteko ehiza\nIslamean, kirola ehizatzea debekatuta dago. Musulmanek soilik ehizatu dezakete janariaren beharrak asetzeko. Hau ohikoa zen Muhammad Profeta garaian, eta aukera guztietan gaitzetsi zuen:\nIbn Umar-ek kontatzen du Profetak, Ala bedeinkatu eta bakea eman diezaiokeen, bizimodua helburu gisa erabiltzen dutenak madarikatu. (Musulmana)\nIbn Abbasekin zerikusia da Ala Messenger, Ala bedeinkatu eta bakea eman diezaieten, beste animalia batzuek animatzen dutela. (Abu Dawud eta Tirmidhi)\nDa Abu Al-Darda zerikusia duten Ala Messenger, Allah bedeinkatu eta bakea eman zion, debekatu mujaththama animaliak jateko - hau da, lotuta dauden animaliak eta geziak tiro. (Tirmidhi)\nIslamic dietary law esker, musulmanak haragia jan. Zenbait animaliak ez dira elikagai gisa erabiltzeko baimenik, eta hilketa denean, hainbat jarraibide jarraitu behar dira animaliaren sufrimendua gutxitzeko. Musulmanek aitortu behar dute hilketa denean, bizitza bat bakarrik hartzen ari dela Ala baimenik janariaren beharra asetzeko.\nIkusten dugunez, Islamak animalia guztiak errespetuz eta adeitasunez tratatu behar ditu. Zoritxarrez, komunitate musulman batzuetan jarraibide hauek ez dira jarraitzen. Jende askok oker uste du gizakiak lehentasuna duela, animalien eskubideak ez direla premiazkoak. Beste batzuek animalia jakin batzuk maltzurki aitzakiak aurkitzen dituzte, hala nola, txakurrak. Ekintza hauek irakaspen islamiarraren aurrean hegan egiten dute, eta ezjakintasuna hausteko modurik onena hezkuntza eta adibide ona da.\nPertsona fisikoek eta gobernuek zeregin garrantzitsua dute animalien zaintzari buruz hezteko eta animalien ongizatea babesteko erakundeak ezartzeko.\n"Nor da Jainkoaren izaki mota da, bere burua mota da" - Profeta Muhammad\nFrankiziaren etiketa eta trantsizioko etiketak NFLn\nBiografia eta profila Jigoro Kano\nOinarrizko Prestakuntzarako Oinarri Onenaren eta Goreneko Filmak\nDinosauro haragijaleak Pictures eta profilak\nNola eta zergatik zure PHP kodea iruzkindu\nErrezeta erraza Oobleckentzat\nSkating sistema berria ebaluatzeko sistema\nItaliako Musika Terminoaren definizioa, Larghetto\n10 Komentarioak Wedding Vows Unique eta Beautiful sortzeko\nAsbury Unibertsitateko Onarpen\nBigarren Mundu Gerra: Benjamin O. Davis jeneralak, Jr.\nLurreko eta toki izpirituak\nCharles Richter - Richter Magnitude Eskala\nMundu Gerraren Mitteleuropa\nNola aurkitu jendea ikastetxean?


Adin txikikoek beren lehen mugikorra ongi erabiltzeko aholkuak eta aplikazioak | Euskaltel Blog\nAdin txikikoek beren lehen mugikorra ongi erabiltzeko aholkuak eta aplikazioak\nAitatxo, amatxo: ba al zenekiten 10 urteko haurren ia %30ek dagoeneko badutela beren mugikorra? Harrigarria, ezta? Gure seme-alabek beren lehen mugikorra edukitzeko adinari buruz hitz egin izan dugu etxekoekin, lagunekin, lankideekin, beste guraso batzuekin… eta, zenbat buru, hainbat aburu!\nGure Lehen kontratua kanpainarekin, gure ikuspegia ematen saiatzen gara: mugikorraren erabilerak balio batzuekin lotuta egon behar du, eta ez dizkie inoiz galarazi behar bizitzako esperientziak, pantaila itzalita dagoela gertatzen diren horiek. Guretzat, konpromiso horiek ezinbestekoak dira; mezu honetan ikus ditzakezue.\nDenda den, zuek bakarrik dakizue zein den une egokia zuen seme-alabei lehen mugikorra erosteko. Behin erabaki hori hartuta, lagundu egin nahi dizuegu pixka bat, eta, horretarako, guraso gisa izan ditugun esperientzietatik abiatuta, aholku batzuk emango dizkizuegu.\nGailuak egokituta egon behar du, bere adinerako egokiak diren aplikazioak bakarrik instalatzeko moduan.\niPhone bat baldin bada, “Murrizketak” funtzioak aukera emango dizue aplikazioak, web orriak eta beste funtzio batzuk blokeatzeko edo mugatzeko.\nAndroiden kasuan, berriz, Google Play-tik Guraso Kontrola aktibatu behar duzue, zuen seme-alabek eduki desegokietara (aplikazioak nahiz filmak) sartzeko aukerarik izan ez dezaten. Hori egiteko, nahikoa duzue Google Playren Ezarpenetera sartzea, eta nahi duzuen aukerekin aktibatzea.\nHorrez gainera, garrantzitsua da jatorri ezezaguneko aplikazioak instalatzeko aukera desgaitzea; horretarako, sartu Ezarpenak fitxan, Segurtasuna aukeran, eta desaktibatu jatorri ezezagunekoen aukera (berez desaktibatuta egon ohi da).\nGastuen kontrola eta webguneak\nErosketak blokeatu nahi badituzue, fakturan ezustekorik ez izateko, jarraitu urrats hauei:\niPhonea bada, sartu berriz ere “Murrizketak” funtzioan, eta, ondoren, aktibatu Appleren dendaren laukitxoa, iTunes Store.\nZuen mugikorra Androida bada, berriz, praktikoena da pasahitz bat konfiguratzea Google Play-n. Hala, baimenik gabeko edo nahi gabeko erosketak egitea saihestuko duzue.\nHelduentzako edukiak dituzten webguneetara sartzea galarazi nahi badugu, berriz, egokiena da eduki horietara sartzeko mugak jartzeko aplikazio bat deskargatzea. Aukera asko daude, ordainpekoak nahiz doakoak. Orri honetan, Androiderako aplikazio batzuk aurki ditzakezu, eta beste honetan iOSerako Guraso Kontroleko aukera piloa. Probatu, eta hautatu gustukoen duzuna.\nInternet amaiezina da (bideoak, argazkiak, eta abar); beraz, azken aholku bat: kontuz mega-kopuruarekin! Euskaltelen bezeroa bazara, oso erraza da hil amaierako fakturan ezustekorik ez izatea: aski da Bezeroaren Gunean Gastu Kontrola Zerbitzu horrekin, deiak, SMS/MMSak eta Interneteko konexioak mugatu ahal izango dituzue, nahi duzuen zenbatekora. Zerbitzu hori gure tarifa batekin baino gehiagorekin da bateragarria, besteak beste Family tarifa rekin (horixe da familientzako gure tarifa).\nBadakigu informazio asko dela. Horregatik, konfigurazioarekin arazoren bat baduzue, etorri lasai gure dendetara, guk lagunduko dizuegu zuen seme-alabentzako mugikorra prest jartzen.


2018-2019 ikasturterako euskaltegien matrikulazio kanpaina\nBingen Zupiria Kultura eta Hizkuntza Politikako sailburuak 2018-2019 ikasturterako euskaltegien matrikulazio kanpaina berria aurkeztu du gaur. Azaldu dutenez, Euskadiko Autonomia Erkidegoan dauden 103 euskaltegiek 35.000 ikasle inguru jasoko dituzte, eta hauek inoizko diru-laguntzarik handienak jasoko dituzte matrikula ordaindu ahal izateko.\nHizkuntza-eskakizunak egiaztatzeko 2018-2 deialdia irailaren 6an argitaratu zuten. eskaera irailaren 7tik 21era bitartean egin ahal da.\nEuskaraldia gero eta gertuago dago, irailaren 20an hasiko da izen ematea.\nZeu zer izango zara? Oraindik ez duzu erabaki? Ea honek laguntzen dizun!\nMatrikulazio kanpaina dantzan!\n2018-2019 ikasturterako matrikulazioa zabalik\nSentitu euskararen kilika!\nIrailaren 3tik 21era bitartean matrikulika zaitez.\nSentitu udan euskaren kilika!\n2018-2019 ikasturterako AFAren deskontuak\nArabako Foru Aldundiak 75 eta 240 euro arteko deskontuak eskainiko dizkie euskaltegietako A1, A2, B1 eta B2 mailetako ikasleei.\nForu Dekretua eta inprimakia\nGasteizko IKAk publizitate-kanpaina berria jarri du martxan, eta ideia-lehiaketa bat antolatu du euskaltegian IKAren barnetegia ezagutarazteko eta ikasleak bertara joatera animatzeko: MADLIPZ aplikazioaren bitartez, umorezko bideo-bikoizketak sortzea, sare sozialetan zabaltzeko.\nIrakasleak hainbat eredu jarriko dizkizu, jakin dezazun zeren bila gabiltzan.\nOso erraza da horrelako bideoak egitea eta gure lehiaketan parte hartzea. Gaur egungo teknologiari esker, denon eskura dago muntaketa itxuroso eta barregarriak egitea. Gehienok erabiltzen ditugun telefonoak nahikoak dira prozesu osoa egiteko. Hona hemen azalpena, urratsez urrats:\nMadLipz aplikazioa deskargatu zure smartphonean. Doakoa da. Aplikazio berri honek 15-20 segundu inguruko bideo (klip) banku zabala eskaintzen du nazioarteko pelikula- nahiz telebistako programa-zati ezagunekin. Aukerak ikusi ahal izateko, pantailaren behealdean dagoen ikurra sakatu. Pantailaren goiko menua ezker-eskuin mugituz, klip mota ezberdinak aukera daitezke (umorezkoak, erromantikoak, akziozkoak…) Bilatzailea ere badauka ( lupa ikurra duen “search” aukera).\nBideoa aukeratu. Ikusi aukeren artean zer bideo egokitzen den ondoen zure ideiara. Pelikula famatu baten eszena bat edo aktore jakin bat bilatu ahal duzu bilatzailean. Zeure bideoak ere igo ahal dituzu aplikaziora goiko menuan eskuineko muturrean dagoen “import” aukera sakatuz eta, ondoren, zure telefonoko “galeriatik” hartuz. Baina gogoratu bideo laburrak izan behar dutela, 20 segundo ingurukoak.\nGidoia pentsatu eta egokitu. Aukeratutako bideoa hainbat aldiz ikusi, jakiteko pertsonaiek noiz eta nola hitz egiten duten, eta horrela egokitu zuen gidoia. Zenbait bideotan bi edo hiru pista grabatzeko aukera dago. Horrek esan nahi du ahots bat, bi edo hiru grabatu ahal direla banan-banan, eta azkenean denak geratzen direla azken muntaketan integraturik. Grabatzeko, telefonoaren pantailan borobil gorria sakatzea nahikoa da. Ikusiko duzue zein erraza den! Mikrofono bat erabiliz gero, hobea da emaitza.\nOndo geratu arte, nahi beste aldiz errepikatu ahal da grabazioa. Emaitzarekin gustura geratzen zaretenean, pantailaren goiko aldean, eskuinean, aplikazioaren ikurra sakatu grabatuta geratzeko. Ondoren, galdetuko dizuete ea pribatua (zuen erabilerarako bakarrik) ala publikoa (aplikazioan edonorentzat ikusgai) egin nahi duzuen. Gero, “done” (eginda) sakatu ondoren, bideoa partekatzeko (share) aukera izango duzue sare sozial ezagunetan: Whatsapp, Twitter, Instagram…\nLehiaketan parte hartzeko, zuen bideoa IKAren Whatsappera bidali behar duzue 688800713 zenbakira. Bidalketa egitean, ez ahaztu zuen taldea identifikatzea, zentroa, irakaslearen izena eta ordutegia adieraziz.\nBaldintza bakarra: euskaraz izatea eta IKA eta barnetegia hitzak agertzea. Testua barregarria zein gogoeta-eragilea izan daiteke, euskara ikastearen zailtasunari edo erraztasunari buruzkoa, barnetegian ikastearen abantaila adierazten duena edo beste edozeri buruzkoa.\nFacebooken (@ikagasteiz) jarriko ditugu bideo guztiak, eta “atsegin dut” gehien jasotzen duena izango da irabazlea.\nTxapelketan parte hartzen duten guztiek beren-beregi lagatzen dituzte jabetza intelektualari zein irudiari dagozkion eskubide guztiak, eta horiek erabiltzeko baimena ematen dute; beraz, parte-hartzaileek Ardatz Kultur Elkarteari lagatzen dizkiote lehiaketara bidaltzen dituzten bideoen jabetza intelektual eta industrialaren ustiapen-eskubideak, edo/eta irudiari dagozkionak.\nArdatz Kultur Elkarteak eskubide osoa izango du ezegokitzat jotzen dituen edo txapelketaren oinarriak betetzen ez dituzten bideoak ez argitaratzeko edo ezabatzeko.\n3. galdera sorta: ekainaren 1etik 8ra. Erantzunak\n2018ko uda - iraila\nHauek dira irailean izango ditugun ikastaroak:\nMATRIKULATZEKO AZKEN EGUNA\n5 ordu egunean\nuztailak 27 euskaltegietan\nabuztuak 26 online\n4 ordu egunean\nirailaren 3tik 16ra\n2018ko uda - abuztua\nHauek dira Gasteizko ikastaroak:\nabuztuaren 20tik irailaren 2ra\n2018ko uda- uztaila\nGasteizen ditugun ikastaroak:\nuztailaren 16tik 29ra\n2018ko uda- ekaina\nAurten ekainean ere uda ikastaroak izango ditugu. Zuk zein aukeratuko duzu?\n3 ordu egunean\nVI. Mintzodromoa #KULTURika18\nEuskarazko edukiak nahieran ikusteko "telebista" da JarriON. Izatez, aplikazio mugikor bat da, Android telefonoetan dabilena, eta bideoak telefonoan bertan ikus daitezke. Baina ere berean, edukiak telebistara igaro daitezke Chromecast aparailu bat badaukazu etxean. Izatez, euskarazko edukien lehenbiziko Chromecast aplikazioa da JarriON. Codesyntaxek garatu du eta software libreko garapena da.\nGOZATU AHALKO DUZUE!!!! Irakurri +\nGasteizko Udalaren Liburutegi Sareak Topagunearekin batera Irakurri, gozatu eta oparitu ekimena jarri du martxan.\nOso erraza eta atsegingarria da parte hartzea. Udal Liburutegi Sarean euskaraz idatzitako liburu bat hartu behar dugu eta irakurri ostean, itzultzerakoan, erosketa-txeke bat emango digute hiriko hainbat liburutegietan euskarazko liburuak erostean deskontua izateko. Gainera, zozketetan parte ahal izango dugu!\nMartxoaren 8an, IKAGASTEIZeko emakumeok lanuzteak egingo ditugu ordutegi hauetan: 11:00-15:00 eta 18:00-22:00.\nHelburua da indarkeria matxista eta sistema patriarkala salatzea, emakumeok pairatzen ditugun "zamak" ikusaraztea eta alternatiba feminista bat eraikitzea.\nLanuzteak IKAGASTEIZeko emakumeok bakarrik egingo baditugu ere, gure lankide gizonen erabateko babesa dugu. Irakurri +\nHizkuntza-eskakizunak (2018ko 1. deialdia)\nGaur argitaratu dute hizkuntza-eskakizunak egiaztatzeko 2018ko 1.deialdia.\nEskaera egiteko epea, egutegia eta informazio guztia hemen. Irakurri +\nEuskaltzaindiak Hiztegiaren 446 sarrera berrikusi eta osatu ditu, tartean familia-harremanei dagozkienak. Aldaketa hauek guztiak Hiztegiaren bertsio elektronikoan ezarri dira. Hemen dugu berria. Irakurri +\nOtsailetik ekainera bitartean euskara ikasi nahi baduzu, eskaintza zabala dugu zuretzat!\nMatrikulazioa irekita urtarrilaren 22tik otsailaren 9ra. Ikastaro guztiak gure webgunean. Irakurri +\nBaduzu -euskal kontsumitzaileen kluba\nHauxe da 2018ko egiaztatze-deialdien egutegia:\nGurean euskara irakasle aritzeko lan-poltsa\nIkasturte honetan gurean euskara irakasle aritzeko lan-poltsa osatu nahi dugu.\nHauek dira bete beharreko baldintzak:\nUnibertsitateko diplomatura, lizentziatura edo gradua.\nC1 edo C2\nGure webgunean izena eman eta gu jarriko gara zuekin harremanetan:\nhttps://gasteiz.ikaeuskaltegiak.eus/euskara/gurean-lan-egin-nahi Irakurri +\nC1 online ikastaroaren informazioa\nUrritik otsailera bitarteko C1 online ikastaroari buruzko informazioa Irakurri +


ANTREXANTAK: octubre 2009\nHENRI DE TOULOUSE-LAUTREC (Au lit)\nIrantzurekin ezkondu ez izana izan zen bere bizitzaren okerrik haundiena. Baina badaude erremediorik ez duten erroreak eta aurrera jotzea komeni da pertsona berriak ezagutuz, errore berriak zertuz.\nHuts horrek, gainera, gauza onak ere ekarri zizkion. Jende berri asko ezagutzera eraman zuen, bidaiak egitera, esperientzia desberdinak izatera. Ez zuen berriz ere maitasuna aurkitu, nahiz eta askotan baietz pentsatu.\nUrteen bueltan amets gehienak lortuak zituen, Irantzurekin bizi izatearena eta berarekin alaba bat izatearena alde batera utzita. Ez zuen ilusio berezirik gizakume bat izateko. Alaba izan behar zuen bion bizitzaren haria jarraituko zuenak, beraien testigantza eta oroitzapenak gain hartuko zituena.\nBehin, gizonak 60 urte zituela, kalean egin zuten topo. Irantzu lodi samar zegoen eta adinaren markak nabariak ziren harengan. Nola egongon zen ba bera, zenbait urte zaharragoa izanda. Halere, berarekin hitz egin bitartean garai batean bizi izandako esperientzia berdintsuak izaten hasi zen, antzerako sentimenduak, lehengo pasio hura, laztantzeko desira, bere ondoan etengabe egoteko irrika.\nElkar agurtu ondoren biok kafe bat hartzera joan ziren. Irantzuk harez gero hiru seme-alaba zituen eta kostaldeko herri batean bizi zen. Gizonak ez zion besterik galdetu. Andra joan zenean berriz deskubritu zuen aspalditik zekiena: biok, adinduak ere, beste garai batekoak izaten jarraitzen zuten, Gorbeia aldeko basoetako zuhaitzen artean laztantzen zirenak. Beste gauza batez ere ohartu zen: munduan norberarentzat persona bat baino ez zegoela eta Irantzu zela beretzako bakarra.\nPublicado por Ramón Guinea en 10:36 1 comentario:


Udako solstizioa ospatzea ohitura errotua da Oiartzunen eta asko dira hilaren 23an sanjuan sua edo udagoienako sua pizten dutenak, bai auzoan eta baita etxeetan ere. Ingurumenaren, pertsonen eta ondasunen segurtasuna errespetatuko dela bermatzeko, sua egin nahi duten oiartzuarrek udaletxesan baimena eskatu beharko dute hilaren 19a baino lehen.\nSua egiterakoan errespetatu beharreko baldintzak hauek izango dira: pilak ez dira hiru metro baino altuagoak izango; erreko dena material solidoa izango da; urbanizatutako zoladuraren gainean ezingo da surik egin eta eraikin, kale altzari edo instalazio elektrikoetatik gutxienez 15 metroko distantziara kokatuko da suaren pila. COVID19ak eragindako osasun larrialdiarengatik, sua pizten denean pertsonen arteko segurtasun tartea ere errespetatu beharko da.\nInformazio gehiago edo zalantzak argitzeko, udaltzaingoarekin jarri daitezke harremanetan herritarrak: 943 49 33 11.


Rosa Martinezek 'Etxean goxo' aurkezten du\nOstirala, 2012(e)ko abendua(r)en 21-(e)an 11:24etan\nAbenduaren 22an “Antzerkia janariaren truke” Topic-ek antolatutako ekimenaren barruan ikusi ahal izango da\nIkuskizun jostagarri honetan, arratoi arrunt bat da protagonista nagusia. Izen gabeko arratoi apart honek etxekoen epelean bizi nahi du.\nAmetsa lortu nahian, eguneroko bizimodua alde batera utziko du eta abentura itzeletan arituko da. Bidaian pertsonaia askorekin egingo du topo; adibidez, beti modan jantzita dagoen Alai txakur dotore eta jostalaria; bere lagunmina den Bianca Isabella katu pinpirina; Clementina dendari fina eta Zirkoko izar ausarta eta aparta den Sir Arthur lehoiarekin.\nDagoeneko 20 urte pasa dira Rosa Martínez txotxongiloen munduan sartu zela. Bihar taldearen eskutik izan zen, eta taldeko kide izan zen 2000.urtera arte. Milurteko berriaren hasieran, bakarka lanari ekin zion “Rosa, kontaidazu ipuin bat” Txotxongilo\nUrte hauetan, ikuskizun batzuk antzeztu ditu. Guztietan hitza, ipuina, mugimenduak, dantza, musika, txotxongiloak eta haurren berezko fantasiak armoniazko gisa-balioak eta naturaren errespetuagatik bultzaturiko joko-kreatibo baten protagonistak dira.\nHasi zenetik gaur egunera arte, 3000 saiotik gora eskaini ditu eskoletan, kulturaetxeetan, antzokietan nahiz liburutegietan.\nEuskadiko eta Nafarroako programazioetan aritu da gehienbat. Nazioarteko Txotxongilo jaialdi batzuetan parte hartu badu ere.\nAntzerkia janariaren truke


15:18, 29 abuztua 2011ko berrikusketa\n2.825 bytes added , Duela 9 urte\n22:56, 22 uztaila 2011ko berrikusketa (aldatu)\nt (r2.5.2) (robota Aldatua: ka:დისტილაცია)\n15:18, 29 abuztua 2011ko berrikusketa (aldatu) (desegin)\n[[Fitxategi:Destilacion_fraccionada_2.gif|thumb|right|250px|Laborategian egindako distilazioa]]'''Distilazioa''' [[disoluzio]] bateko substantzia desberdinak banatzeko erabiltzen den teknika bat da, substantzia bakoitzak duenhauen [[irakite-puntu]]an desberdinetan oinarritzen dadena. Irakite-puntua substantzia bakoitzaren proietatepropietate intentsibiaintentsiboa da, hau da, ez dago ez [[masa]] ezta [[bolumen]]aren menpe ere. Distilazioa banaketa fisikoa da eta ez erreakzio kimikoa.\nLikidoak purifikatzeko metodo garrantzitsuena eta erabiliena da distilazioa. Gainera, likido bat eta [[hegazkortasun (kimika)|hegazkorrak]] ez diren purutasunak bereizteko auketatzen den metodoa ere bada.\nDisoluzioa berotzean, irakite puntu txikiena duen osagia, lurrundu egiten da, gas hori hozkailu batetik igarotzean [[kondentsazio|kondentsatu]] egiten da eta ontzi berri batean biltzen da, hasierako nahastetik banatua.▼\nDistilazioa prozesu industrial ugaritan erabiltzen den teknika da, ezagunenen artean daude [[alkoholdun edari]]en eta [[petrolio]]aren distilazioa.\n== Distilazio arrunta ==\n▲Distilazio arrunta disoluzioan dauden eta irakite-puntu oso desberdina duten bi likido edo likido bat eta bertan disolbatuta dagoen solido bat bereizteko erabiltzen da (ezpurutasunak kasu). Disoluzioa berotzean, irakite puntu txikiena duen osagiaosagaia, lurrundu egiten da, gas hori hozkailuhoztaile batetik igarotzean [[kondentsazio|kondentsatu]] egiten da eta ontzi berri batean biltzen dabilduz, hasierako nahastetik banatuabanatuta.\n[[Fitxategi:Simple distillation apparatus.png|thumb|200px|Distilazio arruntaren eskema.]]\nDistilazio arruntaren eskemaren azalpena:\n* 2: Distilatu nahi den disoluzioa duen [[matraze]]a\n* 3: Distilazio burua\n* 8: Distilatutako likidoa jasotzen duen ontzia\n* 9: Hutsa egiteko Iturria (ez da beharrezkoa distilazio arruntean)\n== Distilazio zatikatua ==\n[[Fitxategi:Fractional distillation lab apparatus.svg|thumb|left|Distilazio zatikatuaren eskema.]]\nZatikako distilazioa aldiz, irakite-puntu antzekoak dituzten likidoak bereizteko erabiltzen da. Hau aurrekoaren antzekoa da funtsean, baina [[zatikatzeko zutabe]] batekin.\nZutabe hau distilatu nahi den nahastea duen matrazearen ahoan jartzen da eta berari hoztailea elkartzen zaio. Bere bitartez distilazio arrunten hainbat segida elkarren jarraian egiten dira pauso bakar batean. Zutabearen barruan [[beira]]zko hainbat plater daude, lurrundutako likidoak plater hauekin talka egiten du, kondentsatu eta berriro behera eroriz. Honela, bi likidoetan hegazkorrenak, hots, irakite-puntu baxuena duenak, zutabean gora egingo du bestearengandik bananduz.


Bapo Kantari kantu afaria egingo dute gaur Petritegin | El Diario Vasco\nBuruntzaldeaBapo Kantari kantu afaria egingo dute gaur Petritegin\nBapo Kantari kantu afaria egingo dute gaur Petritegin\nASTIGARRAGA. Sábado, 11 mayo 2019, 00:21\nBapo afaldu eta bertsotan eta kantuan aritzeko aukera aparta egongo da gaur, 20:00etan, ospatuko den VI Bapo Kantari ekimenean. Norberto Almandoz musika eskolak eta Astigarragako Herri Eskolako irakasle, ikasle eta guraso talde batek martxan jarritako ekintza honetan Aitor Mendiluze eta Haritz Mujika bertsolariak egongo dira Petritegi sagardoteagian ospatuko den afarian.\nUrtero bezala, 80 urtetik gorako astigartarrei omenaldia egingo zaie bihar. Gure Izarra Elkarteak Udalaren babesarekin antolatuta, aurtengo hau XXXIV edizioa izango da.\nTxirriskla taldeko txistularien dianarekin hasiko da eguna. Ondoren, 11:30etan, txaranga. Ekitaldi nagusia, 80 urtetik gorako astigartarrei omenaldia, 12:45etan hasiko da Txomiñenea frontoiean, bertan ospatuko baita meza. Ondoren, Aiztondo abesbatzaren eta Astigar taldeko dantzarien emanaldia izango da. Eguerdian berriz, bazkaria, opariak eta soinu emanaldia Gure Izarran.


genre_facet:"EIMAk onetsitako materialak" author_facet:"IRALE (2005-2006 ikasturtea)" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Elektronika industrialeko tresneriaren mantentze-lanak (Modulua)" topic_facet:"Sistema elektrikoak eta elektronikoak (Modulua)" topic_facet:"Linea automatizatuen muntaia- eta mantentze-lanak (Modulua)" topic_facet:"Lanbide Heziketa"\nGeneroa / Forma: EIMAk onetsitako materialak Egilea: IRALE (2005-2006 ikasturtea) Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Elektronika industrialeko tresneriaren mantentze-lanak (Modulua) Proposatutako gaia: Sistema elektrikoak eta elektronikoak (Modulua) Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Lanbide Heziketa\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektronika industrialeko tresneriaren mantentze-lanak (Modulua) 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) Lanbide Heziketa Gehiago ... Linea automatizatuen muntaia- eta mantentze-lanak (Modulua) 1 Mantentze-lan elektronikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Sistema elektrikoak eta elektronikoak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


2021AN, GURE GEROA GURE GAIN HAR DEZAGUN! | elinberri\n2021. urtarrilak 30 Albisteak, Euskoa\nEz dizugu deus ikasten: 2020 urte biziki berezia izan da. Ikusi ahal izan dugu munduak nola erreakzionatu duen pandemia baten aurrean, eta harritu gira dugun ekonomia globalizatuaren ahulezietaz eta gure lurraldeen autonomia eskasaz gure beharren aintzinean.\nOndorioa: lurraldearen erresilientziako eta ekonomiaren birtokiratze arazoak taula gainean ezarriak izan dira, eta gero eta leku handiagoa hartzen dute. Jende anitz tokiko ekoizleekiko lotura eta elkartasunaz jabetu dira, jendeen arteko lotura sortzaileak eta gure hiri eta herrien bizitzarako funtsezko aktoreak diren hurbileko saltokien garrantziaz ohartu dira ere bai. Tokiko zirkuitu laburren eta ingurumena errespetatzen duten kalitatezko ekoizpenen (besteak beste laborantza herrikoian eremanak diren ekoizpenak) garatzea ezinbestekoa da trantsizio ekologikorako.\nAlatz Elcano, Donibane Lohizuneko Amizolako Landa etxalde biologikoko baratzezaina – Argazki © Isabelle Miquelestorena Tala Photographie\nArazo hauen erantzun naturala: tokiko monetak aintzinean emanak izan dira, eta ekimen desberdinak sortu dira mundu osoan. Euskoan, erabiltzaileen zirkulua zabaltzeko lanak guttitu dira osasun murrizketen gatik – konfinamendua, Eusko Eguna, Lurrama eta abarren ezeztatzeak – baina gure kideen mobilizazioari esker, Euskoren erabilera azkarki garatu da. Eta horrela, bi ozka nagusi eta sinboliko gainditu ditugu.\nLehenik, hilabeteko alda automatikoarena: 100.000 euskoko ozka gainditua izan da, eta abenduaren 31n, gure kideen kontuak automatikoki 111 000 euskoz kargatzen ziren.\nAldaren gorakadaren ondorio logikoa: zirkulazioan diren Eusko kopuruak 2 milioien ozka gainditu du! Abenduaren 31n, Ipar Euskal Herriko 4.000 bat erabiltzaile partikular, 1.100 profesional baino gehiago, 26 herriko etxe eta Euskal Hirigune Elkargoaren artean, 2.270.000 eusko ziren zirkulazioan. Eusko numerikoaren garapenak, eta bereziki euskopay ordaintzeko aplikazioak, hortan anitz lagundu du, tokiko monetaren eguneroko erabilera azkarki sinplifikatzen baitu.\nArgazki © Isabelle Miquelestorena Tala Photographie\nKopuru horiek Europako tokiko moneta azkarranaren posizioan finkatzen gaituzte, eta beste tokiko moneten inspiratzeko eta beren bidea irekitzeko ardura ematen digute (80 baino gehiago badira Frantzian). Beti plazer haundia da gure energia, tresnak eta ezagutzen transmititzea, SOL mugimenduan parte hartuz eta Tokiko Moneten Institutuaren bidez proposatzen ditugun formakuntzei esker. Helburua delarik, gure lurraldeak solidarioa, ekologikoa eta beraz, erresilientea, erran nahi baita krisiak gainditzeko gai den garapen modelo batean bideratzeko ezinbestekoak direla erakustea. Eta bihar, Frantzia osoan eta haratago ere, tokiko moneta sendoak izan diten, eta haien erabilera naturala eta orokorra bilaka dadin.\nHemen, Ipar Euskal Herrian, Euskoa gaurko eta etorkizuneko krisiei aurre egiteko eta jendarte indartsuago baten eraikitzeko manera bat da. Horretarako, denok parte hartzen ahal dugu, Euskoa erabiliz, baina ere gure inguruan diren gero eta lagun, enpresa, herriko etxe eta elkarte gehiago tokiko moneta erabiltzen bultzatuz!\n2021 urte honentzat, Euskoaren baloreak partekatzen dituzten guziak martxan jartzea deitzen ditugu! Denok gure egunerokoan gure lurraldeko moneta erabil dezagun, gure etorkizuna kolektiboki eskutan har dezagun!\nEusko talde guzia, zu bezala, mobilizatuta da.\nBeraz, esker bero bat urtero berritzen diguzun laguntzarentzat!\nHasten den urterako zorion eta elkartasun desiorik onenak adierazten dizkizugu!\nZuk ere, gurekin batean, Euskal Herri ekologikoago, euskaldunago eta solidarioago baten eraikitzean parte hartu nahi duzu?\nEuskal Herriko monetako milaka erabiltzaileekin bat egin!\nEdo zure Eusko erabilera azkartu!\nZure etxetik edo lanetik hurbil diren eusko helbide berriak ezagutzeko gure eskualdeetako aurkitegiak ardura so egin. Eta zure Eusko kontuko hilabeteko alda automatikoaren zenbatekoa haunditu («Truke» erlaitza).


Jesusek hamabi apostoluak izendatu. Mt 10,1-4 – Nuestro Proyecto\nJesusek hamabi apostoluak izendatu. Mt 10,1-4\nJesusek hamabi apostoluak izendatu\n10,1 Jesusek, bere hamabi ikasleei dei eginik, ahalmena eman zien espiritu gaiztoak* botatzeko eta gaitz eta eritasun guztiak sendatzeko.\n2 Hona hemen hamabi apostoluen izenak: lehenbizi Simon ‑‑Pedro deritzana‑‑ eta haren anaia Andres; Santiago Zebedeorena eta haren anaia Joan; 3 Felipe eta Bartolome; Tomas eta Mateo, zergalaria; Santiago Alfeorena eta Tadeo; 4 Simon Zelote eta Judas Iskariote*, Jesus saldu zuena.


MENDIKO ASTEA | www.amorebieta.com\nInicio Noticias MENDIKO ASTEA\nUrteari amaiera emateko Zornotza Mendi Taldeak MENDIKO ASTEA antolatuko du. Abenduaren 9tik 14ra izango da eta hurrengo ekintzak antolatuko dira:\nIRON BIKE (Alpeak)\nJuan Tomás Malaxetxebarria\nAbenduak 9 (astelehena)\nIRAN: TOPIKOEN AURKAKO BIDAIA\nAbenduak 10 (asteartea)\nAndoni, Ibon, Peio ta Unai.\nAbenduak 11 (asteazkena)\nHitzaldiak Zelaieta Zentroko auditorioan izango dira arratsaldeko 19,30etan.\nBazkideek erabiltzen ez duten mendiko materialen sal-erosketa.\nMendi taldeko lokalean abenduak 12an (osteguna) 19,00etatik 21,00etara\nMateriala ekartzeko egunak (lokalean):\n•\tAbenduak 4ean 19etatik 21etara\n•\tAbenduak 12an 18etatik 19etara.\nSegurtasuneko materiala ez da onartuko (sokak, expresak, arnesak…)\nSaltzaileak jarriko du salmenta prezioa, eta osorik izango da beretzak. Mendi taldeak bitartekari lana bakarrik egingo du.\nZornotza Mendi Taldeko argazki lehiaketa.\n-Bazkide bakoitzeko argazki bakar bat onartuko da.\n-Argazkiak emailez bidali beharko dira zornotzamenditaldea@gmail.com helbidera.\n-Argazkiak bidaltzeko azken eguna Abenduak 2 izango da.\n-Epaimahaiak lehenengo aukeraketa bat egingo dau, 40 argazki aukeratuz.\n-Lehenengo aukeraketa egiteko epaimahaia mendi taldeko zuzendaritzak osatua izango da.\n-40 argazki hoiek izango dira lehiaketan parte hartuko dabenak.\n-Argazkien kopiak atarako dira , Urtza eta Far-far tabernan erakusgai egongo direlarik Abenduak 5etik-11ra.\n-Mendi taldeko webean ere erakusgai izango dira 40 argazkiak.\n-Epaimahaia, bazkideek osatuko dabe.\n-Bazkide bakoitzak, 3 argazki aukeratu ahal izango ditu, bakoitzari 5, 3 eta 1 puntu urrenez hurren emanez.\n-Bazkide bakoitzak emailez bozkatuko dau, bere ustezko hiru argazki onenak aukeratuz eta dagokion puntuazioa emanez.\n-Bazkide bakoitzak botu bakarra eman ahal izango dau.\n-Botua emateko azken eguna, Abenduak 11.\n-Sari banaketa Abenduak 14an izango da.\n1.\tMendiko materiala eta garaikurra. (120 euro).\n2.\tMendiko materiala (75 euro).\n3. Mendiko materiala (50 euro).\nAbenduak 14, Zelaieta zentroko auditorioan 11:00tan.\n-Egindako ekintzen balorazioa.\n-Mendi taldeko diru sarrera eta gastuak.\n-2014 urterako egutegia.\n-Galdera eta proposamenak.\nArtículo anteriorEMAKEMENAK BIHAR\nArtículo siguienteMadalen Goiria ¿Es éste el sofá de mi vida?


Genêts - Wikipedia, entziklopedia askea.\nassociated commune (en)\nDragey-Ronthon, Bacilly eta Vains\n231 (%52.4) 204 (%46.3)\nGenêts Frantziako udalerria da, Mantxa departamenduan dagoena, Normandia eskualdean. 2013an 447 biztanle zituen.\n2007an Genêts udalerrian erroldatutako biztanleak 447 ziren. Familiak 220 ziren, horien artean 86 pertsona bakarrekoak ziren (33 bakarrik bizi ziren gizonak eta 53 bakarrik bizi ziren emakumeak), 73 seme-alabarik gabeko familiak ziren, 49 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 494 etxebizitza zeuden, 226 familiaren etxebizitza nagusia ziren, 244 bigarren erresidentzia ziren eta 24 hutsik zeuden. 363 etxeak ziren eta 15 apartamentuak ziren. 226 etxebizitza nagusietatik 176 bere jabearen bizilekua ziren, 42 alokairuan okupaturik zeuden eta 8 doan lagata zeuden; 2 etxek gela bat zuten, 18 etxek bi zituzten, 48 etxek hiru zituzten, 64 etxek lau zituzten eta 94 etxek bost zituzten. 147 etxek euren parking plaza propioa zuten azpian. 112 etxetan ibilgailu bat zegoen eta 81 etxetan bat baino gehiago zituzten.\nGenêts udalerriko biztanleria-piramidea 2009an .\n2007an lan egiteko adina zuten pertsonak 239 ziren, horien artean 173 aktiboak ziren eta 66 inaktiboak ziren. 173 pertsona aktiboetatik 165 lanean zeuden (89 gizon eta 76 emakume) eta 7 langabezian zeuden (3 gizon eta 4 emakume). 66 pertsona inaktiboetatik 36 erretiraturik zeuden, 11 ikasten zeuden eta 19 "bestelako inaktibo" gisa sailkaturik zeuden.\n2009an Genêts udalerrian 229 unitate fiskal zeuden, 425 pertsonek osaturik. Pertsona bakoitzeko diru-sarrera fiskalaren mediana urteko 16.783 euro zen.\n2007an zeuden 35 komertzioetatik, 1 janari enpresa zen, 2 eraikuntza enpresak ziren, 9 ibilgailuen saltze eta konpontze enpresak ziren, 1 garraio enpresa zen, 7 ostalaritza eta jatetxe enpresak ziren, 5 zerbitzu enpresak ziren, 1 administrazio publikoko enpresa zen eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 zurgina zen, 2 ile apaindegiak eta 4 jatetxeak.\n2000. urtean Genêts udalerrian 28 nekazaritza-ustiategi zeuden, 259 hektarea erabiltzen.\nBNF: 15262176f (data)


Aretoak - Haur poesia aretoa - Galtzagorri Elkartea\nHaur poesiaren erakusketara hurbiltzen den edonor baso batean murgilduko da. Zuhaitzez, ibilbidez, fruituz... beteriko baso honetan poesia liburuak, poema pusketak nahiz errezitaldiak entzuteko aukera izango du. Diskman desberdinak ere eskuragai egongo dira bertara hurbiltzen denak poema-zuhaitz baten magalean eserita poemak entzuteko aukera izan dezan.\na) Lehenengo zuhaitza: pertsonaia batzuk izango dituzte zain. Haien koadernotxoko limerickak irakurriz, identifikatu egin beharko dute pertsonaia bakoitza. Ondoren grabaketa entzun ahal izango dute.\nb) Bigarren zuhaitza: bertan herri poesiarekin loturiko ariketak aurkituko dituzte. Zuhaitz horren inguruan eskuartean duten koadernotxoan falta diren hitzak osatu beharko dituzte. Ekintza hori burutzen dutenean, zuhaitzaren ondoan izango dute poesia eta kanta horien grabaketa bat, eta entzun ahal izango dute.\nd) Hirugarren zuhaitza: koadernotxoan haikuen osagarriak dituzte. Haikuak osatzea izango da haurren lana. Hori lortzen dutenean grabaketa entzungo dute.\ne) Laugarren zuhaitzean hitz parrastada bat topatuko dute. Parrastada horretako hitzak antolatu eta egitura itxi batzuk osatu beharko dituzte\nEgunean gehienez 2 saio egingo dira, saio bakoitzak ordubete inguru irauten du. Saio bakoitzean gehienez ikasgela batek hartuko luke parte (20 haur gehienez).


Arrasateko Udalak Jesus Uranga Urrutia, Agustin Aramburu Zabaleta eta Gregorio González Rubio aitortu ditu Memoriaren Egunean — Arrasateko Udala\nArrasateko Udaleko Bizikidetza batzordeak, udal alderdi politiko guztietako ordezkariek osatua, Jesus Uranga Urrutia, Agustin Aramburu Zabaleta eta Gregorio González Rubio oroitu eta aitortu ditu gaur, azaroak 10, Memoriaren egunean.\nJokin Etxeberriak aurkeztu du ekitaldia. Bertan izan dira haien hiru alabak eta senideak, udalean ordezkaritza duten talde politikoak, eta hainbat eta hainbat herritar. Senideei harrera egin diete udal ordezkariek Udaletxe sarreran, duela 85 urte izandako gertakarien inguruan testuinguru txiki bat irakurri ostean, senideek hartu dute berba. Maria Ubarretxena alkateak adierazpen instituzional adostua irakurri du eta Iñigo Arregik sorturiko oroigarria eta lore sorta eman diete senideei, aitortza moduan, Amaia Garroren eta Marta Eizagirreren doinuek lagunduta.\n1936an, tropa frankistak Arrasaten sartu zirenean erailak izan ziren hautetsia eta bi udal langileak.\nJesus Uranga Urrutia. UGTko militantea. Zinegotzi sozialista eta Udaleko bigarren erregidorea zen. 1938an Fusilatu zuten Bidebietako tiro-eremuan akusazio faltsuetan oinarrituriko Gerra Kontseilu bat eginda.\nAgustin Aranburu Zabaleta. Udaleko kontu hartzailea. Donostian (Ondarretan) preso zegoela, aske uzten zutela sinestarazi, kartzelatik irten eta 1936ko azaroaren 5ean Oiartzunera eroan zuten eta bertan fusilatu.\nGregorio González Rubio. Gauzaina zen eta alderdi sozialistako kidea. Altxamendu faxistaren aurka miliziano, Arrasate erori ostean Erresistentziako lehen lerroan, Kanpanzar inguruan hil zuten.\nEkitaldi hau egiteak suposatzen du aurreko legealdian hartutako konpromiso bat betetzea. Legealdi honetan, azaroaren 10a biktimen memoria eguna izanik, adostu zen data hau baliatzea Arrasateko biktimak gogoratzeko. Ekitaldia antolatzerakoan ere, , alderdi guztien oinarrizko kontsentsua duten Intxortak eta Argituzek egindako liburuak oinarri hartu dira. Bertan jasotzen dira haien giza eskubideak urratuta ikusi zituzten biktimak, eta haiek gogoratu gura ditugu.\nHiru helburu bete gura izan ditugu ekitaldi honen bidez: hildako hiru biktimen aitortza, haien eta senideen erreparazioa, eta bizikidetzaren alde beste urrats bat ematea.\n‘Memoria partekatu baterantz, Arrasate 1936-1956’ liburua berrargitaratu da giza eskubideen urraketen 534 testigantza berriez osatuta 2022/03/10


EnzaiBot (eztabaida | ekarpenak)(r)en berrikusketa, ordua: 19:28, 4 apirila 2015\nFrantzian herbesteratuta 1939tik, 1954an kanpoko Generalitateko presidente izendatu zuten (125.a). 1977ko urrian, Adolfo Suarez eta Joan Karlos I.arekin hitzartu ondoren, Kataluniara Generalitateko presidente gisa itzuli ahal izan zen. Iristean, «Ja soc aqui!» («Hemen naiz jadanik!») iragarri zuen. Nazio-batasuneko gobernua osatu zuen instituzio demokratikoak berriz abian jartzeko. 1980ko Kataluniako Parlamenturako lehenengo hauteskundeekin bukatu zen bere presidentetza, Jordi Pujol ordezkatuta.\nOrriaren azken aldaketa: 4 apirila 2015, 19:28.